Plan o decentralizaciji loš za Srbe\nPRIŠTINA - Prištinski pregovarači će na današnjem, poslednjem sastanku posvećenom decentralizaciji u okviru pregovora o statusu Kosova u Beču, predložiti osnivanje osam novih opština, piše prištinski dnevnik Ekspres. Prištinski dnevnik Zeri, međutim, tvrdi da su pregovarači ostali pri formuli "tri plus jedna" nova opština, odnosno, predlogu da se formiraju opštine Gračanica, Ranilug i severna Kosovska Mitrovica, uz proširenje opštine Novo Brdo. Koji plan će albanski tim staviti na sto pred srpsku delegaciju, ostaje da se vidi, ali činjenica je da Srbi sa Kosmeta smatraju da u oba slučaja postoji "začkoljica" na štetu Srba.\nNebojša Jović, predsednik SNV Kosovske Mitrovice, kaže da je suština priče ustvari u tome gde će biti granice tih opština.\n- Srbi neće ništa dobiti time ako se neko selo sa srpskim stanovništvom proglasi za opštinu, a kasnije mu se priključe i sela sa većinskim albanskim stanovništvom, što bi značilo da bi Srbi opet bili manjina i bez mogućnosti da zastupaju svoje interese - objašnjava Jović. On kaže da, bez obzira sa kojim planom albanska delegacija danas nastupi kako će se pitanje opština rešiti zavisiće od odluke o konačnom statusu pokrajine.\nPrema pisanju albanske štampe prištinska delegacija je promenila početni stav da treba osnovati samo četiri nove opštine i povećala je njihov broj na osam, što prema Joviću nije dovoljno jer smatra da bi Srbi trebalo da imaju barem 15 samostalnih opština, koje bi i horizontalno i vertikalno bile povezane međusobno i sa Srbijom i gde bi Srbi zbog svoje bezbednosti mogli da imaju svoje komandire milicije i sudije.\nPriština, pre današnjeg sastanaka u Beču, neće objaviti delove plana o opštinama kako se tvrdi, "iz strateških razloga", pošto smatraju da će tako ojačati svoju pregovaračku poziciju, prenosi Beta. Predlog za osnivanje osam novih opština usvojen je inače na predlog Kancelarije specijalnog izaslanika UN za status Kosova, Martija Ahtisarija.\nEU, kako se i očekivalo, odložila pregovore o pridruživanju SCG\nPodgorica nije odgovorna za nesaradnju s Hagom\nPosle suspenzije pregovora sa EU, Miroljub Labus juče prelomio\nStiže sve više zahteva i za odlazak premijera


Green screen fest u Dečjem KCB - Dan u Beogradu\nNaslovna » Porodica » Deca » Green screen fest u Dečjem KCB\nU četvrtak, 8. septembra od 18.00, organizatori Međunarodnog festivala ekološkog filma Green Screen Fest, opština Palilula i Kancelarija za mlade ove opštine obezbedili su projekcije ekoloških filmova.\nU Dečjem kulturnom centru Beograda (Takovska 8) biće prikazani pobednički amaterski i kratkometražni ekološki filmovi, kao i film „Zaliv“ koji je, po mišljenju publike, ostavio najjači utisak u prošlogodišnjem revijalnom delu programa Green Screen Festa.\nProjekcije su organizovane u cilju promocije festivala koji će biti održan od 14. do 16. novembra u Sava centru, uz podršku Sekretarijata za zaštitu životne sredine i Ministarstva za kulturu. Centralna tema festivala ove godine je „Šuma i šumski ekosistemi“ i u toku su konkursi za prijavljivanje ostvarenja autora u kategorijama: kratki, amaterski film i TV format (emisije i reportaže). Konkursi su otvoreni do 10. oktobra, a sve raspoložive informacije o prijavama radova i samom festivalu se mogu naći OVDE. (DuB)\nTagovideca dkcb festival film\nPrethodni The Global Party – najluksuznija zabava u Beogradu\nSledeći U „Božidarcu“ izložba slika Tijane Kojić


Organizator šverca 360 kg kokaina iz Argentine u Rusiju krije se u Nemačkoj - Sputnjik Srbija\n11:36 23 Februar 2020\nOrganizator šverca 360 kg kokaina iz Argentine u Rusiju krije se u Nemačkoj\n17:12 26.02.2018 Preuzmite kraći link\nOrganizator isporuke više od 360 kg kokaina iz Argentine u Rusiju i zemlje Evrope krije se u Nemačkoj, a protiv njega je pokrenuta međunarodna poternica, saopštio je FSB Rusije.\n„U ovom trenutku se radi na utvrđivanju odgovornosti organizatora navedene kriminalne grupe, koji se krije u Nemačkoj i protiv koga uje pokrenuta međunarodna poternica kod Interpola“, navodi se u saopštenju.\nOni su podsetili da su u decembru prošle godine za vreme međunarodne operacije u Moskvi uhapšena tri ruska građanina sa 362 kg kokaina.\nArgentinska ministarka za bezbednost Patricija Bulrič je izjavila da su obaveštajne službe dveju zemalja uspele da zaustave isporuku 389 kilograma kokaina u Moskvu. U Argentini je uhapšeno nekoliko osoba, uključujući lokalnog policajca i migranta iz Rusije. Koferi sa narkoticima pronađeni su na teritoriji ruske ambasade. Pritom su same diplomate o tome obavestile policiju.\nTokom specijalne operacije kokain je zamenjen brašnom, u kofere su stavljeni lokatori, a policija je počela da prisluškuje telefonske razgovore osoba uključenih u trgovinu narkoticima. Vrednost zaplenjenih narkotika na crnom tržištu procenjena je na pedeset miliona evra.


Vesti online / Vesti / Svet / Makron: Obnoviti dijalog, bez tabua i propisivanja rešenja\n- Želimo da sagledamo sva rešanja, da spustimo strasti u debati i omogucimo napredak bez tabua - poručio je Makron.\nFrancuski predsednik kaže da je želja da se sagledaju sve opcije u odnosima Beograda i Prištine.\n- Prva i osnovna tema je razgovor o konkretnom slučaju između Srbije i Kosova, bez da se propisuju rešenja - izjavio je Makron na zajedničkoj pres konferenciji sa kancelarkom Angelom Merkel.\nMakron je i na svom tviter nalogu objavio da su "obnavljanje dijaloga Beograda i Prištine i stabilnost regiona Zapadnog Balkana dva prioriteta na kojima ćemo raditi".\nNakon obraćanja dvoje lidera, očekuje se početak sastanka sa predstavnicima Zapadnog Balkana i Slovenije i Hrvatske.\nMerkel: Danas otvorena diskusija, ne donošenje odluka\nSRBIJA Han: Glavni cilj sastanka u Berlinu rešenje blokade dijaloga


Predstavnici privrednika zadovoljni merama Vlade – Nadlanu.com\nPredstavnici privrednika zadovoljni merama Vlade\nObjavljeno 8. okt 2013. / 17:46:53\nAmerička privredna komora u Srbiji ocenila je da su mere srpske vlade prvi i veoma važan korak za izlazak iz teške ekonomske situacije.\nKako se navodi u saopštenju, sveobuhvatni reformski paket koji je ministar finasija Lazar Krstić danas obrazložio, sadrži šest od osam reformskih prioriteta za privredni oporavak koje je Američka privredna komora u Srbiji predočila novoj vladi juna 2012.\nTa asocijacija u potpunosti je podržala predočene pravce reforme u javnoj upravi, smanjenju sive ekonomije, završetku restruktuiranja javnih preduzeća, unapređenju poslovnog ambijenta, sa posebnim akcentom na izmene Zakona o radu i skraćenje procesa dobijanja građevinskih dozvola, kao i donošenja zakona o naknadama.\nUspeh predloženih će, kako se ističe, zavisiti od odlučnosti, odgovornosti i istrajnosti čitave Vlade u njihovom doslednom sprovođenju, kao i konstruktivnog dijaloga sa privatnim sektorom.\nKrstić je ne sednici Vlade Srbije predložio mere koje predviđaju smanjenje plata u javnom sektoru, povećanje niže stope PDV sa osam na 10 odsto, smanjenje subvencija, smanjenje rashoda ministarstava, korišćenje povoljnijih kredita i poboljšanje poslovnog ambijenta.\n“Sa svoje strane Američka privredna komora će pažljivo pratiti realizaciju sveobuhvatnih reformi, i kao odgovoran partner države pružiti punu podršku naporima Vlade u realizaciji svih ključnih mera za oporavak privrede“, navodi se u saopstenju.\nAmerička privredna komora u Srbiji predstavlja više od 180 američkih, međunarodnih i domaćih kompanija koje su ukupno u Srbiji investirale četrnaest milijardi evra, i koje zapošljavaju preko 100.000 ljudi.\nSrpska asocijacija menadžera (SAM) saopštila je da izražava podršku Vladi Srbije u nastojanju da sprovede neophodne fiskalne i ekonomske reforme u našoj zemlji.\n“Direktno upućeni na sve izazove poslovanja u Srbiji, menadžeri su iz prve ruke svedoci da smo u situaciji koja iziskuje preduzimanje velikih i teških koraka, ukoliko želimo da poboljšamo poslovni ambijent“, navodi se u pisanoj izjavi Milana Petrovića, predsednik SAM-a.\nPetrović navodi da moramo biti svesni da će to biti dugotrajan posao i da će zahtevati angažovanje svih učesnika poslovnog života u Srbiji.\n“Iz ugla menadžera, podržavamo napore Vlade i, kao i do sada, bićemo konstruktivni partner Vladi Republike Srbije u stvaranju pozitivnog poslovnog ambijenta i dugoročnom poboljšanju životnog standarda svih naših građana. Verujem da će ovaj set mera pokrenuti srpsku privredu i da će dati efekte na duže staze“, izjavio je Petrović.\nPodseća se i da Srpska asocijacija menažera okuplja vodeće menadžere, direktore i vlasnike najuspešnijih kompanija u Srbiji, koji zapošljavaju preko 70.000 ljudi i imaju godišnje prihode od 11,7 milijardi evra u 2012. godini, što čini trećinu BDP-a Srbije.\nDirektor Unije poslodavaca Srbije Dragoljub Rajić ocenio je da su vladine ekonomske mere dobre za uštede, ali da ne mogu biti mere za oporavak privrede.\nOve mere su bile hitne, jer treba sprečiti dalje zaduživanje, i mogu se nazvati merama za obuzdavanje budžetskog deficita i kontrolu javnih finansija, kazao je Rajić Tanjugu, istakavši da treba pozdraviti to što je država konačno počela da štedi – od sebe.\n“Dobro je što se konačno ide ka tome da plate u javnom sektoru koje su veće za 19 do 23 odsto, polako počinju da se izjednačavaju sa zaradama u privredi“, naglasio je Rajić.\nOn je međutim, dodao da je reforma javnog sektora ključni “zahvat” koji tek predstoji, jer kako je istakao, taj sektor u Srbiji ne sme imati više od 400.000 zaposlenih, a sada se procenjuje da ima između 650.000 i 700.000.\n“Nijedna privreda ne može to da izdrži, u tim uslovima nema razvoja, jer sav taj novac ide u te plate“, dodao je Rajić.\nOn je naveo i da privreda u Srbiji vapi da se porezi i doprinose na plate smanje, ukazaviši da je više istraživanja pokazalo da 90 odsto firmi u Srbiji neće zapošljavati ljude ukoliko ne bude rasterećenja poreza i doprinosa na zarade.\nPromet u maloprodaji je od 2008. do sada opao za 35 odsto što znači da je celokupni promet u privredi manji za taj procenat, naveo je Rajić.\nPrivreda više ne može da zadrži istu zaposlenost sa ovakvim opterećenjem, zbog toga su sve poslovne asocijacije, među kojima i UPS, insistirale da se zarade koje su u rasponu od minimalne do prosečne rasterete i spuste stope poreza i doprinosa, naglasio je Rajić.\n“Ukoliko vlada ne želi da gubitak radnih mesta opet bude veći od broja priljavljenih radnika u narednih godinu dana, nadamo se da će u narednom periodu ipak izaći sa konkretnim paketom ekonomskih mera koje su usmerene ka privredi“, naglasio je Rajić.\nOn je upozorio i da će odluka o povećanju PDV-a za robu koja je do sada oprezivana sa osam odsto, dovesti do daljeg pada prometa u maloprodaji, podsetivši da je taj promet smanjen za četiri odsto kada je PDV prethodno povećan sa 18 na 20 odsto.\n“Sledeći ključni zahvat je reforma penzionog sistema, a treba usvojiti i mnogo više mera usmerenih ka stvaranju i kreiranju ambijenta za razvoj pre svega domaćih preduzeća, ali i za poboljšanje poslovnog okruženja da bi doveli strane investitore“, naglasio je Rajić.\n“Treba rešiti i problem sive ekonomije, u kojoj treba tražiti potencijal, da se uvođenjem niskih poreskih stopa i rigoroznim kontrolama, stotine hiljada pojedinaca i subjekata prevede u legalne tokove. Onda bi mogli da se smanje porezi i doprinosi svima, jer bi broj poreskih obveznika bio veći“, zaključio je Rajić.\nČlan Nacionalnog saveta za privredni oporavak Toplica Spasojević izjavio je da su predstavljene mere potvrda da je Vlada shvatila težinu situacije u kojoj se Srbija nalazi.\nOn je agenciji Beta kazao, da će te mere koje su nepopularne, a neke čak nisu ni najefektnije, raskinuti vezu sa prošlošću u Srbiji – da može da se živi, a da se problemi stave ispod tepiha.\n“Mislim da su mere dobre i korak u dobrom pravcu, ali bi trebalo da ih vrlo brzo prati sledeći korak, a to je stimulacija preduzetništva u Srbiji, odnosno resetovanje finasijskog sistema da bi mogli da pokrenemo privrednu aktivnost i zaposlimo ljude“, kazao je Spasojević.\nPrema njegovim rečima, mere koje su objavljene značiće dosta velike uštede i pokazaće da Srbija misli ozbiljno kada krene u rešavanje problema.\n“Svideo mi se deo gde je akcenat stavljen na smanjenju direktnih subvencija, tako da nećemo morati više da strane i druge investitore privlačimo stimulacijama, nego dobrim i pravim privrednim ambijentom“, kazao je Spasojević koji je i predsednik ITM grupe.\nOn je naglasio i da su danas predstavljene ekonomske mere nagoveštaj ozbiljnijih reformi, i izrazio očekivanje da će Srbija uskoro dobiti mere koje će pomoći preduzetnicima da počnu da razmišljaju o investicijama, o izvozu i upošljavanju ljudi, jer je to ključni problem.\nekonomijamere štednjeprivredaprivrednicivlada srbije


PRVI AVION VIZERA S PUTNICIMA SLETIO U LONDON :: Semberija INFO ::\nPRVI AVION VIZERA S PUTNICIMA SLETIO U LONDON\nAvion mađarskog niskobudžetnog prevoznika Vizera sletio je danas na londonski aerodrom Luton iz Sofije, čime je ta kompanija postala jedna od prvih u Evropi koja je ponovo pokrenula rute tokom pandemije virusa korona.\nBarem jedna osoba viđena kroz prozor aviona nosila je masku za lice, a na aerodromu su se nalazile desetine putnika, raspoređenih po propisima socijalnog distanciranja, vjerovatno čekajući povratni let koji je uslijedio ubrzo nakon toga, prenosi Rojters.\nEvropske avio-kompanije prizemljile su veći dio svoje flote u posljednjih šest nedjelja dok su vlade uvele ograničenja putovanja radi borbe protiv širenja virusa. Ali Vizer je prošle nedjelje saopštio da planira da neke od svojih aviona vrati u promet za osnovna putovanja.\nPrema izvještajima sa aerodroma Luton, još tri aviona Vizera treba da slete i polete danas. Avio-kompanija navodi da je važno aktivirati infrastrukturu jer postoje ljudi širom Evrope koji moraju da putuju zbog posla.\nAvio-kompanija, čiji je geografski fokus na centralnoj i istočnoj Evropi, saopštila je da svi putnici moraju da nose maske na letovima, dok će posada nositi maske i rukavice.


LICEMERJE KAKVO SVET NE PAMTI: Rusi svesrdno pomažu Evropi, Briselu ne pada na pamet da UKINE SANKCIJE Moskvi\nIzvor: SrbijaDanas.com, 06.Apr.2020, 17:01\nSa druge strane Italiji je EU poslala simboličnu pomoć.\nRukovodstvo EU ne vidi problem u zadržavanju sankcija Rusiji u uslovima pandemije virusa korone, saopštio je portparol Evropske komisije Piter Stano tokom video-konferencije u Briselu.\nU petak je šef diplomatije EU Žozep >> Pročitaj celu vest na sajtu SrbijaDanas.com << Borelj podržao generalnog sekretara UN Antonija Gutereša, koji je pozvao države G20 da ukinu sankcije drugim državama kako bi olakšale borbu protiv pandemije korone.\nItalija, država koja i sa koronavirusom pretrpela najveće gubitke i čiji je zdravstveni sistem naglim povećanjem broja obolelih bačen na kolena, do sada je iz EU dobila gotovo simboličnu pomoć.\nAli nephodna oprema, stručnjaci i sanitetski materijal stigli su u velikim količinama upravo iz Rusije.


Džeko jedan od najboljih reprezentativnih strijelaca ikada – Haber.ba\nEdin Džeko, najbolji fudbaler Bosne i Hercegovine, nastavio je da napreduje na listi strijelaca u dresu reprezentacije.\nEdin Džeko - Tanjug\nDžeko je sa dva gola pomogao svojoj reprezentaciji da ostane maksimalna u Ligi B Lige nacija i pobijedi Sjevernu Irsku 2:0.\nDrugim golom Džeko je došao do cifre od 55 pogodaka u nacionalnom dresu i izjednačio se sa Robertom Levandovskim (Poljska) i Janom Kolerom (Češka) na vječnoj listi.\nIspred “bosanskog dijamanta” se trenutno nalaze još Kristijano Ronaldo (Portugal, 85), Ferenc Puškaš (Mađarska, 84), Šandor Kočiš (Mađarska, 75), Miroslav Klose (Njemačka, 71), Gerd Miler (Nemačka, 68), Robi Kin (Irska, 68), Zlatan Ibrahimović (Švedska, 62), Imre Šloser (Mađarska, 59), David Vilja (Španija, 59).\nDžeko je, ujedno, prvi fudbaler koji je postigao barem 50 golova u barem tri od pet “liga petice”. Mrežu u Bundesligi tresao je 60 puta, u Premijer ligi tačno 50, a u Seriji A je, za sada, na učinku od 55 golova, prenosi “B92“.\nTeme:Edin Džeko, fudbalska reprezentacija BiH, izdvojeno, Liga Nacija, promo, Sjeverna Irska, strijelci


Fudbalski klub Čukarički obaveštava predstavnike medija da je otpočeo proces akreditovanja...\nDocić i Đo...\nx Šef struke Čukaričkog Dušan Đorđević bio je vrlo kratak posle žreba, posle kojeg je poznato da...\nČukarički je nastavio sa potpisima ugovora sa igračima iz mlađih kategorija. Sada je red došao na Vojina Serafimovića, momka rođenog 14. oktobra 2005. godine, koji je danas potpisao stipendijski ugovor sa klubom sa Banovog brda.\n- Serafimović je standardni reprezentativac Srbije u svom uzrastu, došao je pre dve i po godine iz OFK Beograda u Čukarički. Ovde igra za stariju generaciju, u kvalitetnoj kadetskoj ligi, levonogi je štoper, vrlo talentovano dete. Procenili smo da je budućnost kluba i smatramo da može da bude prvotimac Čukaričkog u budućnosti. Ovo je za njega jedan vid nagrade, ali ujedno i obaveza da nastavi da radi još bolje – kazao je Igor Matić, direktor Omladinske škole belo-crnih.\nČukarički ponovo časti, besplatno i protiv Hamarbija, preuzmite svoje ulaznice\nObaveštenje za predstavnike medija, akreditacije za meč Čukarički – Hamarbi


Dodik: Američke sankcije su direktno miješanje u unutrašnje stvari BiH i RS\nMilorad Dodik na konferenciji za novinare u Istočnom Sarajevu, novembar 2021.\nOvo je direktno miješanje u unutrašnje stvari zemalja, odnosno Bosne i Hercegovine (BiH) i Republike Srpske (RS, jedan od dva entiteta u BiH), tako je Milorad Dodik, predsjednik Saveza nezavisnih socijaldemokrata (SNSD), prokomentarisao nove sankcije koje mu je nametnulo američko Ministarstvo finansija.\nOvo ministarstvo objavilo je 5. januara proširenu listu sankcija za djela korupcije, kojima je obuhvaćen i Milorad Dodik, član Predsjedništva Bosne i Hercegovine i lider vodeće partije u entitetu Republika Srpska (RS) Stranke nezavisnih socijaldemokrata (SNSD).\nKako se navodi sankcije se uvode i Alternativnoj televiziji iz Banje Luke zbog povezanosti s Miloradom Dodikom.\nDodik, u svome obraćanju novinarima nakon sjednice Izvršnog komiteta njegove stranke, ocjenjuje da je čista farsa da mu se zabranjuje rasploganje imovinom koju, kako kaže, nema.\n“Ja nikad ništa nisam imao u Americi, nisam imao račun u Americi, nikakve poslove nisam imao u Americi, nemam namjeru da idem u Ameriku, čak i da mi skinu sankcije ne bih otišao”, kategoričan je bio Dodik u svom obraćanju.\nAmerika neskriveno podržava muslimane u BiH, a to se najbolje pokazalo ovom odlukom, ocjenjuje Dodik.\n“Njima odgovara neko ko bi destabilizovao RS i ukinuo njene nadležnosti, i samo takav političar bi odgovarao Amerikancima i niko drugi”, kaže Dodik.\n“Ja sam uvjeren da smeta Amerikancima što smo mi stabilna i samoodrživa zajednica, a ne smeta im što u Federaciji BiH nema tri godine vlade ili što Hrvati nemaju svog legitimnog predstavnika”, rekao je Dodik.\nAmbasador SAD u BiH o sankcijama: Upozorenje svima koji su prijetnja stabilnosti BiH\nDodik je ocijenio da su SAD iznijele niz laži i optužbi koje ne stoje.\n“Nevjerovatno je da zemlja koja je kreirala Dejtonski sporazum meni potpisuje koruptivne aktivnosti. Protiv mene se ne vodi, ili ja nisam obaviješten, da se vodi, toga u ovom trenutku nema, toga je bilo u prošlosti ali sve se završilo tako što je to sud odbio”, naglasio je Dodik.\n“Neću da kažem da to meni ništa ne znači, svako ko je lažno optužen, to mu znači. Sad vidim da je i Erik Nelson (američki ambasador) lažov koji nešto izmišlja i stvara neistine”, ocijenio je Dodik.\nPonovio je da, prema njemu, ne postoji visoki predstavnik u BiH, a pogotovo ne onaj kojeg imenuje međunarodna zajednica.\nDodao je da je razgovarao sa Aleksandrom Vučićem, predsjednikom Srbije, koji mu je potvrdio da neće stati iza bilo kakvih sankcija.\nIstakao mu je da mu je žao što su, kako kaže, “tako daleko otišli da su i Alternativnu televiziju uključili u ovo”.\nNajavio je da će u narednim danima biti održana sjednica Narodne skupštine na kojoj će biti donesen zakon o Visokom sudskom i tužilačkom savjetu (VSTS) koji je, kako tvrdi Dodik, u skladu sa Dejtonskim sporazumom.\nZa šta je Dodik sankcionisan?\n“Sjedinjene Države neće oklijevati djelovati protiv onih koji teže korupciji, destabilizaciji i podjelama na račun vlastitog naroda, kao i protiv onih koji omogućuju i olakšavaju takvo ponašanje”, dodao je Nelson.\nMinistarstvo vanjskih poslova SAD (State Department) dodatno je saopćilo da je na listu sankcioniranih stavljeni i bivši predsjednik Visokog sudskog i tužilačkog vijeća (VSTV) Bosne i Hercegovine, Milan Tegeltija, danas pravni savjetnik Milorada Dodika.\nNa listu je stavljen i predsjednik Pokreta demokratske akcije (PDA) i zastupnik u Parlamentarnoj skupštini, Mirsad Kukić, također zbog uključenosti u značajne koruptivne aktivnosti.\nPored Tegeltije i Kukića, State Department je na listu uvrstio Tegeltijinu suprugu, Tijanu Tegeltiju.\nUred za kontrolu inozemne imovine američkog Ministarstva trezora (OFAC) je saopćio kako je stavio na listu Dodika i Alternativnu televiziju kao odgovor na Dodikove koruptivne aktivnosti i kontinuirane prijetnje stabilnosti i teritorijalnoj cjelovitosti BiH.


Han: Hitno smiriti situaciju na Kosovu - Infobrif\nObjavljeno 23.11.2018. u 20:07 poslednja izmena 23.11.2018. u 20:09\nJohanes Han (Foto: ec.europa.eu)\nBRISEL – Komesar EU za proširenje Johanes Han napisao je danas na svom Tviter nalogu da je o situaciji na KiM posle najnovijih poteza Prištine razgovarao sa predsednikom Srbije Aleksandrom Vučićem, kao i sa predstavnicima privremenih kosovskih institucija, Hašimom Tačijem i Ramušom Haradinajem.\n„Složili smo se da je neophodno da se hitno smiri situacija i dođe do deeskalacije u interesu celog regiona. Ponudio sam pomoć u radu na brzim, praktičnim rešenjima za različita trgovinska pitanja u okviru CEFTA“, napisao je Han.\nStefanovića oborili na asfalt i besomučno tukli šipkama (VIDEO)\nMUP Srbije traga za napadačima na Borka Stefanovića


Početak/Ekonomija/Malme se vraća! Wizz Air-om opet iz Niša od 17.aprila\nSamo nešto više od 2 nedelje od kako je ukinuo let do Malmea, mađarski niskotarifni avio-prevoznik Wizz Air je odlučio, objavio na svom zvaničnom sajtu, da u svoj red letenja sa Aerodroma „Konstantin Veliki“ vrati veoma traženu i svoju prvu destinaciju iz Niša, piše Fly from Niš.\nKako je navedeno na ovo sajutu avioni Wizz Air-a će tako od 17. aprila posle kraće pauze ponovo redovno saobraćati svake srede i nedelje, odnosno od sredine septembra svakog ponedeljka i petka. Očekuje se da do kraja dana i cene karata budu dostupne.\nAvioni će sredom i nedeljom saobraćati u terminu 10:25(sletanje) i 10:55(poletanje) odnosno ponedeljkom i petkom 17:00(sletenje) odnosno 17:30(poletanje).\nWizz Air će tokom letnje sezone leteti ka 5 destinacija i to Memingenu, Dortmundu, Bazelu, Beču kao i Malmeu.\nAerodrom Konstantin Veliki Niš Malme Wizz Air


Outreach program Međunarodnog suda okončao treću fazu svog projekta namenjenog mladima | Međunarodni krivični sud za bivšu Jugoslaviju\nOutreach program Međunarodnog suda okončao treću fazu svog projekta namenjenog mladima\nHag, 7. januar 2015.\nOutreach program Međunarodnog krivičnog suda za bivšu Jugoslaviju (MKSJ) nedavno je okončao treću fazu prezentacija u srednjim školama i predavanja na fakultetima o mandatu i dostignućima Međunarodnog suda kojom je obuhvaćeno ukupno 2.332 učenika i studenata širom bivše Jugoslavije. Projekat Outreach programa namenjen mladima deo je kontinuiranih napora MKSJ da se obrati mladim generacijama širom regiona i pruži im informacije o radu Međunarodnog suda, kao i o širim pitanjima pravde u tranziciji i obnove nakon sukoba.\nPočevši od decembra 2013. godine, predstavnici Outreach programa su posetili 26 srednjih škola i održali 24 predavanja na univerzitetima širom Bosne i Hercegovine, Crne Gore, Hrvatske, Bivše Jugoslovenske Republike Makedonije, Srbije i Kosova. Mladi su imali priliku da razgovaraju sa osobljem Međunarodnog suda i prate multimedijalne prezentacije sa snimcima svedočenja i dokaznih predmeta iznetih tokom suđenja.\nDo sada je ovim projektom Outreach programa, koji je pokrenut u decembru 2011. godine, obuhvaćeno više od 8.000 učenika i studenata širom regiona.\nZa više informacija o ovom i drugim projektima Outreach programa molimo vas da stupite u kontakt s Giorgiom Tortorom, šeficom Odeljenja za odnose s javnošću, na adresi tortorag [at] un.org, ili na broju telefona +31 70 5125580\nTribunal i nove generacije (pdf)


Plakati protiv Nataše Kandić u Beogradu\nPostavio Yucom - 02/02/2018 Mediji\nPlakati sa slikom Nataše Kandić, osnivačice Fonda za humanitarno (FHP), i natpisom „Nobelova nagrada za izdaju srpskog naroda“ izlepljeni su u petak u Beogradu na ulaz u Kuću ljudskih prava, zgradu u kojoj su kancelarije više nevladinih organizacija.\nTo su učinili pripadnici pokreta „Srpski sabor – Zavetnici“ dan nakon što su predsednik Helsinškog komiteta u SAD, kongresmen Rodžer Viker i član Doma za spoljne poslove Kongresa SAD Eliot Endžel nominovali Natašu Kandić i FHP za Nobelovu nagradu za mir za 2018. godinu.\nPredstavnici grupe “Zavetnici” protestovali su danas ispred Kuće ljudskih prava u Beogradu, na čiji su ulaz postavili više plakata kojima se protive kandidaturi osnivačice Fonda za humanitarno pravo Nataše Kandić za Nobolevu nagradu za mir.\nKampanja koja se vodi protiv nevladinih organizacija, naročito ukoliko se radi o proganjanju uvredama, predstavlja nešto na šta i država može da reaguje, kaže za Radio Slobodna Evropa Milan Antonijević, direktor Komiteta pravnika za ljudska prava čije se sedište nalazi u Kući ljudskih prava.\nOn podseća da je Srbija 2009. godine donela izmene Krivičnog zakonika i predvidela krivično delo rasna i druga diskriminacija gde se jasno kaže da je proganjanje pojedinaca i organizacija zbog njihovog zalaganja za ravnopravnost kažnjiva.\n„Na tužilaštvu je da reaguje ukoliko ima takvih indicija. Nažalost ranije nismo imali adekvatnu reakciju, a mora se poslati poruka da je kažnjivo proganjanje onih koji se zalažu za ravnopravnost, a pogledajte samo šta je organizacija koju predstavlja Nataša Kandić uradila, koliko je popis žrtava na svim stranama koji je napravljen, značajan. Time se nije bavila država već organizacija koja se zalaže za ljudska prava“, kaže Antonijević.\nU tekstu nominacije za Nobelovu nagradu, objavljene na sajtu Komisije za bezbednost i saradnju u Evropi Helsinškog komiteta u SAD, navodi se da se FHP više od 25 godina bori za pravdu za žrtve ratnih zločina i protiv ekstremnog nacionalizma i etničkih tenzija na Zapadnom Balkanu.


Jeremić: Ova vlast je obećala da će priznati Kosovo | Insajder\n"Ova vlast je došla nama na grbaču jer je obećala Zapadu da će priznati Kosovo", rekao je Jeremić na tribini u sali pozorišta Dobrica Milutinović.\nOn je kazao da nije menjao stav o Kosovu i Metohiji, a da jeste "bio bi prvi u izboru za generalnog sekretara Ujedinjenih nacija".\n"Moj stav o Kosovu je svima više nego poznat. Ja ga nisam menjao, a da sam ga promenio bio bih prvi u izboru za generalnog sekretara UN. A ova vlast je u poslednjih pet godina razgradila sve institucije koje su postojale u Pokrajini, izdala kosovske Srbe i učinila da Kosovo bude član međunarodnih organizacija", rekao je Jeremić.\nKako je dodao, sadašnja vlast daje Kosovo da bi dobila zeleno svetlo od Zapada da sprovodi tiraniju nad sopstvenim narodom.\nJeremić je naveo i da je država počela da uzima obrise kriminalne strukture i naglasio da "baroni ove vlasti Andrej Vučić, Nikola Petrović i Vladimir Beba Popović vuku Srbiju na dno".\n"Kandidovao sam se da bih ih zaustavio. Nemam čega da se plašim. Mene nemaju u fioci. Ja sam im problem. Zato mogu da kažem ime Andreja Vučića, Nikole Petrovića i Bebe Popovića. Ne mogu da me uplaše, ne mogu da me zaustave", istakao je Jeremić.\nOn je napomenuo da je za danas bila predvidjena i poseta Rumi, ali je zbog pritisaka i pretnji koje su upućivane ljudima poseta otkazana.\n"Odlučio sam da nikoga ne stavljam u tešku situaciju", rekao je Jeremić.


Biće zatvoreni Kastel, kampus i nekoliko fudbalskih stadiona u Banjaluci - Virus korona - BiH\nFoto: N.N. | Biće zatvoreni Kastel, Kampus i nekoliko fudbalskih stadiona\nMaja Brkić 09.04.2020 15:06\n"Zbog primjećenog masovnog okupljanja, od sutra se, uz već ograđene lokacije, zabranjuje kretanje i na području tvrđave Kastel, kampusa i nekoliko fudbalskih stadiona", kazao je Radojičić, nakon današnje sjednice gradskog Štaba za vanredne situacije.\nDodao je da je apelovano na sugrađane da se pridržavaju sutrašnje zabrana kretanja svim osobama ispod 65 godina u periodu od 7 do 11 časova, kako bi se izbjeglo miješanje sa starijom populacijom koja ima dozvolu izlaska u to vrijeme.\nPozvao građane da u narednom periodu poštuju sve mjere i preporuke.\n"Ne možemo da govorimo da je Banjaluka došla do vrhunca epidemije", kazao je Radojičić i dodao da se od 10. marta do danas zadržava taj usponski trend.\n"Sa jedne strane to je dobra informacija jer smo spriječili eksponencijalni rast, ali sa druge strane još uvijek imamo linearni rast", pojasnio je Radojičić.\nPodsjetio je da Banjaluka ima dva gradska karantina u kojima je smješteno 56 osoba, u kućnoj izolaciji je 2.100, dok je značajan broj izliječenih.\n"Ono što je pozitivno u velikom broju testiranih je mali broj pozitivnih i da se broj lica sa teškom slikom ili održava ili smanjuje, tako da situaciju koju možemo ocijeniti pozitivnom", naveo je Radojičić i dodao da to ne daje razlog za popuštanje mjera.\n"Ulazimo u otvaranje trećeg karantina u Srednjoškolskom domu, da bismo što manje ukrštali različite datume ulaska", rekao je i dodao da će naredne osobe koje budu prelazile granicu biti smještene u ovom karantinu.\nRadojičić je upozorio da, s obzirom da su pred nama katolički Uskrs, pravoslavni Vaskrs i Đurđevdan, postoji mogućnost da se u narednom periodu donesu još neke različite restriktivne mjere.\nImajući u vidu da se liberalizuju mjere u stranim zemljama Radojičić je naglasio da su svi lokalni karantini u funkciji i da sve osobe koje dolaze u BiH moraju provesti 14 dana u karantinu.\nPrema njegovim riječima, za sutra je zakazana vanredna sjednica Skupštine grada koja treba da donese set od 13 akata vrijednosti od oko 8 miliona maraka, od čega se 3,5 miliona odnosi na olakšice građanima, a ostalo ne restrukturisanje javnih prihoda.\nNaložena pojačana kontrola svih poslovnih subjekta kojima je ove sedmice dozvoljen rad, kako bi se provjerilo da li se pridržavaju propisanih mjera zaštite;\n"Svi utvrđeni nedostaci biće najstrožnije sankcionisani", naveo je Radojičić.\nBanjaluka Igor Radojičić Virus korona


Vage će ove nedelje osećati više nervoze u emotivnim odnosima, partner će biti težak za postizanje kompromisa, pa su u vezi moguće razmirice. U drugoj polovini nedelje komunikacija će biti pozitvnija, jer će Vage biti tolerantnije, a slobodni će ući u povoljniji period za nove kontakte.\nŠkorpije prvu polovinu nedelje treba da iskoriste da ostvare neke svoje emotivne planove, jer kasnije neće više biti tako srećne ruke. Mnogi mogu delovati nervozno i pokvariti odnose koje su uspostavili u prethodnom periodu, dok zauzeti mogu biti skloni da nameću svoje mišljenje.\nStrelčevi ove nedelje mogu osećati manje razumevanja od strane partnera i trebaće im više tolerancije i razumevanja da prevaziđu njegovo neraspoloženje. U drugoj polovini nedelje biće više opuštenosti u odnosima, dok će slobodni Strelčevi imati više povoljnih šansi na emtoivnom planu.\nJarčevi ove nedelje mogu biti nervozniji u komunikaciji sa partnerom i teški za postizanje kompromisa, pa su u vezama moguće česte nesuglasice. Kod slobodnih Jarčeva šansi za nove kontakte biće manje, a neki bi i sami mogli da pokvare povoljnu priliku svojim negaitvnim stavom.\nVodolije ove nedelje mogu osećati povećanu nervozu koju će prenositi na emotivne odnose pa kod nekih nisu isključene razmirice na emotivnom planu. U drugoj polovini nedelej situacija će se popraviti, a odnosi će biti opušteniji, dok slobodni mogu upoznati neku novu osobu preko prijatelja.\nRibe ove nedelje očekuje više nervoze na ljubavnom planu, jer će partner biti prilično neraspoložen i pokazivaće više nezadovoljstva, tako da su u nekim vezama moguće veće nesuglasice. Slobodne Ribe će u drugoj polovini nedelje imati više prilika da ostvare svoje emotivne želje.


Razgovori sa mladima o klimatskim promenama - La France en Serbie\n> COP 21 > Razgovori sa mladima o klimatskim promenama\nSa mladima iz francuske, nemačke, engleske i srpske škole, a u prisustvu Branislava Nedimovića, ministra poljoprivrede i zaštite životne sredine, razgovarali su gđa Kristin Moro, ambasador Francuske u Srbiji, gdin Aksel Ditmann, ambasador Savezne Republike Nemačke u Srbiji i gdin Denis Kif, ambasador Velike Britanije u Srbiji, kako bi istakli potrebu za očuvanjem planete.\nSvaka škola predstavila je aktivnosti namenjene ublažavanju klimatskih promena koje se sprovode u školi: jednostavne gestove za reciklažu otpada, uštedu energije, ali i zgrade koje koriste prirodne materijale i obnovljivu energiju, svaka škola je ponudila zanimljive ideje koje svakodnevno može da primenjuje svako od nas. Učenici su nakon toga imali priliku da postavljaju pitanja ambasadorima i ministru vezano za njihov doprinos i doprinos njihovih zemalja u promovisanju ekološki osvešćenog građanskog ponašanja.\nOvaj događaj bio je i prilika da se dodele nagrade pobedničkim školama konkursa LAMAP 2016, u prisustvu profesora Stevana Jokića, osnivača programa "Ruka u testu" (LAMAP) u Srbiji. Srednja škola u Zaječaru, dobitnik prve nagrade u kategoriji srednje škole, predstavila je i prototip interaktivne igre, koju su dizajnirali i osmislili učenici i koji je dostupan svima kako bi se bolje informisali o klimatskim promenama.\nNa kraju je 200 osoba, koje su prisutvovale ovoj diskusiji, takođe imalo priliku da otkrije novu izložbu o uticaju klimatskih promena na naše zdravlje i o potrebi da se sačuva biodiverzitet u svetu koji nas okružuje, koju francuski Institut predstavlja do 29. oktobra 2016. godine u svojim prostorijama.


Naš napadač Luka Jović u potpunosti je očarao Nemačku, ali i Evropu. Rešeta nemilice reprezentativac Srbije, a ove nedelje se Šalke uverio da je bivši špic Crvene zvezde i Benfike smrt za golmane.\nNjegov Ajntraht je u 12. kolu na svom terenu bacio na kolena tim iz Gelzenkirhena (3:0), pošto su prva dva gola n ameču bila njegovo delo. Najpre je u 61. minutu pogodio, da bi u 72. posle asistencije Filipa Kostića praktično overio trijumf ekipe iz Frankfurta.\nI Jović nije ceo meč proveo na terenu, pošto je trener domaće ekipe odlučio da ga izvede iz igre u 82. minutu, kada je šansu dobio naš Mijat Gaćinović. Upravo je tada naš napadač dobio ovacije navijača, koji su mu se poklonili zbog odličnih partija koje pruža od početka sezone.\nDa podsetimo, Jović je protiv Šalkea došao do brojke od devet golova u Bundesligi, posle čega je izbio na prvo mesto liste strelaca, pa mu sada u leđa gledaju Pako Alkaser, Alasin Plea i Marko Rojs.


Autor : ePančevo jul 10, 2019\nPovodom 26. jula, slave hrama Sabora svetih arhangela u Kovinu, koju Kovinci tradicionalno obeležavaju kao gradsku slavu, ove godine biće organizovan trodnevni program pod nazivom „Dani kovinske slave“. Program organizuju kovinske mesne zajednice (ove godine domaćin slave je Prva MZ), Centar za kulturu i Turistička organizacija opštine, pod pokroviteljstvom Opštine Kovin.\nU predvečerje slave, 25. jula (četvrtak) u 19 sati, u galeriji Centra za kulturu biće otvorena izložba slika Milana Konjovića, čuvenog srpskog ekspresioniste. Postavka koju poklonici umetnosti sa nestrpljenjem iščekuju da vide u svom gradu, realizuje se zahvaljujući saradnji naše ustanove kulture sa Galerijom „Milan Konjović“ iz Sombora, rodnog grada velikog slikara.\nPo otvaranju izložbe, u 19.45 uslediće tradicionalni čin rezanja slavskog kolača, a služiće zajedno sveštenici kovinskih parohija SPC. Na dan slave, 26. jula (petak) Kovince i njihove goste zabavljaće „Tropiko bend“. Koncert počinje u 21 sat, na platou u centru grada.Drugog dana slave, u subotu 27. jula, održaće se manifestacija „Nek zvone tambure“ sa početkom u 20 sati, takođe na letnjoj pozornici u centru Kovina.\nProgram u organizaciji Turističke organizacije opštine Kovin i MD „Kovinski bećari“ prvi put je realizovan prošle godine, sa idejom da postane tradicija. Tako će i ovog jula pred publikom svirati mnogobrojni ansambli koji neguju muziku za tamburu i tamburice.


03.09.2013. | Novosti\nPribojska banja vraćena je crkvi, a posle prve faze radova na uređenju i obnovi posao u njoj će naći 150 zaposlenih – izjavio je u ponedeljak (2. septembar 2013.) epsikop mileševski Filaret. Banja će ostati u sastavu Kliničkog centra Užice, sa kojim će biti sklopljen poseban ugovor. U trećoj i najvažnijoj fazi projekta obnove planirana je izgradnja velikog hotela, a iz Fonda za razvoj Srbije.\nPoslovi bi trebalo da traju najmanje tri meseca. U prvoj fazi biće obnovljen postojeći hotel, kao i bazen i kupatilo, a u drugoj će se rraditi na pomoćnom objektu, dijagnostičkom centru, u kojem će biti smeštene prostorije za fizikalnu terapiju.\nFilaret ističe i da će Ministarstvo prirodnih resursa, rudarstva i prostornog planiranja da zaštiti vodu Pribojske banje, što će ograničiti njenu ekploataciju. Mileševska eparhija je zajedno sa saobraćajnim institutom pripremila sve projekte obnove Banje. U ovoj episkopiji kažu da će radovi na izgradnji savremenog lečilišta početi za neki dan.\n- Nećemo dozvoliti da se ponovo prave propusti – naglašava vladika. - Pisani dokazi i svedočanstva lekara iz Pribojske banje potvrđuju da je ranije bilo i po 200 hiljada pregleda godišnje, a gde su pare od toga. To se mene kao vladike ne tiče jer za Banju odgovaram od primopredaje 15. februara.


SNP: Boravak Čekua najprljaviji udarac Đukanovićevog režima Srbiji\nBoravak kosovskog premijera Agima Čekua u Crnoj Gori "najteži je i najprljaviji udarac" koji su Milo Đukanović i njegov režim zadali Srbiji, ocijenjeno je iz Socijalističke narodne partije. I ostale opozicione stranke žestoko reaguju na posjetu Čekua Crnoj Gori\n"SNP je ocijenila da se Đukanović i njegov režim pozivom u goste Čekuu, osimnjičenom za ratne zločine, direktno stavio na stranu albanskih ekstrimista na Kosovu ", navedeno je u izjavi SNP-a.\n"Čeku je u Podgorici bez ustezanja direktno u lice saopštio Đukanoviću da će rješenje kosovskog pitanja biti nezavisnost, što je nažalost ostalo bez ikakve reakcije odlazećeg predsjednika Vlade", tvrde u SNP-u.\nLider Şrpske liste Andrija Mandić rekao je da je Đukanović, susretom sa Čekuom, pokušao da zabije nož u leđa rukovodstvu Srbije i svim Srbima na Balkanu. Njegovu posjetu Crnoj Gori, 200 hiljada Srba u Crnoj Gori doživljavaju kao uvredu, dodao je Mandić.\nPredsjednik Narodne stranke Predrag Popović ocijenio je da je posjeta Čekua direktno miješanje Crne Gore u unutrašnje stvari Srbije kao i da predstavlja ‘’kulminaciju beščašća i najveću sramotu Crne Gore u njenoj istoriji’’. Popović je dodao da se to dešava u trenutku ‘’kada se sestrinska Srbija očajnički bori da sačuva Kosovo u svom sastavu’’.\nI Nebojša Medojević, lider Pokreta za promjene, smatra da je poziv Čekuu bespotrebno provociranje zvanične Srbije u danima dok traju pregovori o statusu Kosova. Čeku je sinoć otputovao na Kosovo preko Albanije, a prethodno je posjetio mjesta sa većinskim albanskim stanovništvom.


Stiže više od 300 miliona eura, a nema dogovora o raspodjeli - RTV SLON\nStiže više od 300 miliona eura, a nema dogovora o raspodjeli\nMeđunarodni monetarni fond (MMF) će u ponedjeljak BiH doznačiti više od 300 miliona eura pomoći u SDR valuti namijenjenih suzbijanju posljedica virusa korona, kao što su “Nezavisne novine” ekskluzivno objavile sredinom maja.\nMeđutim, kako nam je potvrdio Endrju Džuel, rezidentni predstavnik MMF-a u BiH, i dalje ne postoji dogovor u BiH kako će novac biti raspoređen. Ako se ovo zaista i ostvari, BiH bi se mogao ponoviti scenario iz sredine prošle godine, kada je MMF BiH poslao 330 miliona eura iz instrumenata za brzo finansiranje, a novac je stajao neiskorišten jer nije postignut dogovor u FBiH kako podijeliti novac.\n“Ono što mi možemo reći jeste da će suma biti veća od 300 miliona eura, a vlasti treba da donesu odluku kako će podijeliti taj novac”, rekao je juče Džuel za “Nezavisne novine”.\nS obzirom na to da je BiH, kako su naglasili, od bivše Jugoslavije naslijedila članstvo u MMF-u, kvota Specijalnih prava vučenja bi iznosila 305 miliona eura, u skladu sa rezervama kojima raspolaže BiH.\nPrethodni članakVakcina protiv kovida-19 rizična koliko i aspirin\nSljedeći Članak/VIDEO/ U ponedjeljak počinje festival „Pozorište bez granica 2021“


Dom zdravlja Subotica dobio didaktički materijal od kompanije Telekom\nPrve godine su temelj uspešnog razvoja dece\nDom zdravlja Subotica nedavno je od kopmanije "Telekom" dobio didaktički materijal za potrebe Razvojnog savetovališta. Taj vredan poklon najviše će koristiti zdravstvenim radnicima, kako bi u što ranijoj fazi, prepoznali eventualna kašnjenja u razvoju dece prilikom njihovog dolaska na preglede.\nDonacija je realizovana u okviru Programa saradnje Unicef-a i Ministarstva zdravlja usmerenog na unapređenje razvoja u ranom detinjstvu.\n- Razvojno savetovalište ima izuzetno značajan i odgovoran zadatak a to je praćenje dece i svih poremećaja u najranijem detinjstvu i kao takvo zahteva timski rad - istakla je tom prilikom dr Mila Bogdanović Dujmić, direktor Doma zdravlja.\nSliču poruku imala je Jelena Zajeganović Jakovljević, rukovodilac Programa za rani razvoj dece Unicefa, koja je navela da je ulaganje u razvoj u ranom detinjstvu od ključnog značaja za svako dete i za svaku porodicu, jer se u prvim godinama postavlja temelj uspešnog dečijeg razvoja.\nDoniranjem didaktičkih materijala, kompanija "Telekom" pružila je podršku roditeljima, deci i zdravstvenim radnicima.\nRazvojno savetovalište Doma zdravlja osnovano je 1991. godine i od tada se bavi radom sa rizičnim grupama dece, od rođenja do njihovog polaska u školu. Prošle godine kroz savetovalište prošlo je 3.500 dece, a trenutno ih u njega dolazi blizu 500.


BUDUĆNOST PRED VRATIMA: Sa malo novca do VEČNOG ŽIVOTA |\nPočetna SVET\tBUDUĆNOST PRED VRATIMA: Sa malo novca do VEČNOG ŽIVOTA\nSlučaj tinejdžerke koja je nakon smrti podvrgnuta dubokom zamrzavanju da bi za par stotina godina, kad možda bude probuđena, dobila novu šansu za život podelilo je svetsku javnost.\nOtac devojčice je od početka bio nakon podvrgavanja deteta ovom hazarderskom tretmanu, a glavni argument za protivljenje bio je: „Šta ako se probudi sama za 200 godina bez ikakvog sećanja i bez ikog svog?“.\nTelo devojčice deportovano je u kriogenski institut u američkoj državi Mičigen, gde će biti zamrznuto na temperaturi od -196 stepeni Celzijusa.\nKako funkcioniše kriogensko zamrzavanje\nPrva faza u procesu zamrzavanja tela mora da nastupi dva do 15 minuta nakon prestanka rada srca potencijalnog kandidata. Telo se oblaže ledom i ubrizgavaju se medikamenti koji će da spreče zgrušavanje krvi.\nTelo se zatim otprema u kriogensku ustanovu, gde se izlaže niskim temperaturama, nešto višim od tačke smrzavanja, a umesto krvi ubrizgava se supstanca koja će doprineti očuvanju organa.\nU telo se nakon toga ubrizgava injekcija koja sprečava formiranje kristala leda i ono se nakon toga izlaže temperaturi od -130 stepeni Celzijusa.\nTelo se zatim smešta u poseban sanduk koji se potapa u tečni nitrogen i održava se na temperaturi od -196 stepeni Celzijusa do trenutka kada će medicina toliko uznapredovati i moći da „oživi zamrznute ljude“.\nOvaj proces može da se sprovede samo na ljudima koji su zvanično proglašeni mrtvima, mada mnogi naučnici tvrde da je uspeh ove metode gotovo nemoguć jer nikada do sada nije uspešno izvedeno zamrzavanje organa poput srca ili bubrega, tako da je verovatnoća da je to moguće uraditi s celim telom jednaka nuli.\nNekada je podvrgavanje procesu kriogenskog zamrzavanja koštalo pravo bogatstvo i nije bilo dostupno širim masama, već su samo odabrani sa „mnogo dubokim novčanicima“ mogli to sebi da priušte, što danas nije slučaj.\n(Dnevne.rs/Blic.rs /Izvor:Daily mail , M. B)\nEVO ŠTA JE POZNATI VODITELJ REKAO O SVOM NADIMKU, LAPSUSIMA I POREKLU\nKAKO BI IZGLEDALI POZNATI DA NISU POZNATI: Paris...\nHRVATI BI NOVI ISTORIJU O JASENOVCU: Predsednica hrvatske...\nU DUŠI JE ZAPISANA DREVNA TAJNA SVRHE POSTOJANJA...\n„Skaj njuz“ objavio dramatičan snimak borbe na prvoj...\nINCIDENT: Američki avioni presreli ruske bombardere blizu Kalifornije\nAlbanski komandant šokirao Balkan: 12. maja počinje opšti...\nMAJKA MONSTRUM: Otišla kod ljubavnika i ostavila DECU...\nMORSKO ČUDOVIŠTE IZ PEKINGA: Šta sve može KINESKI...\nEKSPERIMENT TRAJE VEĆ GODINU DANA: Ova evropska država...


Portret "loše mame" koji je potresao Ameriku : Nadlanu.com\nPortret "loše mame" koji je potresao Ameriku\nObjavljeno 9. apr 2014. / 21:49:48\nPolicijska fotografija Šaneše Tejlor nakon što je uhapšena jer je dvoje male dece ostavila ukolima da bi otišla na intervju za posao\nOna je tvrdila da nije mogla da nađe nikoga ko bi joj pričuvao decu da bi otišla na razgovor za posao, pa je dečaka od dve godine i bebu od šest meseci ostavila u kolima sa upaljenim motorom i otškrinutim prozorima, parkiranim ispred zgrade osiguravajućeg društva u kom je pokušala da se zaposli.\nPriča o ovom događaju i fotografija Tejlorove prilikom hapšenja, na kojoj joj se niz lice slivaju potoci suza, potresli su Ameriku i izazvali pravu lavinu izraza podrške i saosećanja sa samohranom majkom, koja u nezavidnoj situaciji možda i nije postupila baš najbolje, ali teško da bi neko za to mogao ozbiljno da je krivi.\n“Neki od nas osećaju da se Šaneša našla u nesrećnoj situaciji i da, nažalost, privreda kao što je naša, mnoge samohrane majke dovodi u situaciju da čine užasne greške poput ove”, napisala je, recimo, Amanda Bišop, koja se osetila pozvanom da pokrene sajt za prikupljanje pomoći Tejlorovoj.\nGrađani su joj u međuvremenu već uplatili više od 95.000 dolara, a sve su brojniji i zrazi podrške, poput ove:\n“Svako pravi greške nalik Šanešinim. Razumem da je izuzetno teško biti samohrana majka dvoje male dece. Nadam se da će vam moj prilog pomoći da se izborite na sudu i da ponovo budete sa svojom decom", piše recimo jedan od donatora, koji su ostavili i preko 3.000 komentara.\n“Niko ne bi trebalo da bude kažnjen jer je uradio najbolje što je mogao u teškoj situaciji. Molim se da sve ispadne dobro za Vašu decu i Vas”, napisao je drugi donator.


Kopredsednici srpsko-ruskog Međuvladinog komiteta, ministar u Vladi Srbije Nenad Popović i vicepremijer ruske Vlade Jurij Borisov, održali su sastanak na kojem su istakli da će danas u popodnevnim časovima biti svečano označen početak proizvodnje vakcine Sputnjik V na Institut Torlak i da je to potvrda najbolje saradnje između Srbije i Rusije.\n”To je potvrda najbolje političke, ekonomske i naučno-tehnološke saradnje između naše dve zemlje, ali i potvrda bliskosti i visokog stepena uzajamnog poverenja između naših državnih rukovodstava”, rekao je Popović.\n”Za samo pet meseci od kada je označen početak rada na uspostavljanju proizvodnje ruske vakcine u Srbiji, taj zadatak koji smo dobili od naših predsednika je ispunjen. Srbija će postati prva zemlja u Evropi koja će proizvoditi vakcinu Sputnjik V na svojoj teritoriji. Sada ćemo biti još spremniji da zaštitimo zdravlje i živote naših građana, ali i da pomognemo našim partnerima u okruženju i Evropi kojima je vakcina preko potrebna”, rekao je Popović.\nZamenik predsednika Vlade Ruske Federacije, Jurij Borisov, izrazio je zadovoljstvo zbog početka prozvodnje ruske vakcine u Srbiji. On je istakao da je to veliki korak za Srbiju, koji garantuje očuvanje bezbednosti i dugoročnu zaštitu stanovništva od korona virusa.


Interaktivne radionice u općinskom Centru za promociju i unapređenje zdravlja Untitled Document\nPetak 05. Juni 2020.\nInteraktivne radionice u općinskom Centru za promociju i unapređenje zdravlja\n04. Feb, 2019.\nNakon uvođenja posebnih vrsta vježbi pod nazivom „Zdravstveni poligoni“, Centar za promociju i unapređenje zdravlja Općine Stari Grad je za svoje korisnike uveo još jednu novu programsku aktivnost pod nazivom „Zlatne godine“.\nProgram se realizuje u saradnji sa Kantonalnom javnom ustanovom „Porodično savjetovalište Sarajevo“. Prošle sedmice je održana prva radionica, a preostale su još tri do kraja ovog mjeseca. „Poznu starosnu dob ljudi karakteriše opadanje fizičkih i psihičkih sposobnosti, te pogoršanje općeg zdravstvenog stanja i socijalne turbulencije. Ovdje mislimo na pad ekonomskog statusa, vrlo bolne socijalne lomove poput smrti bračnih drugova, generacijskih prijatelja, porodičnih prirodnih separacija i slično. Kroz ove aktivnosti nastojimo osnažiti socijalne veze starijih osoba sa dobnom populacijom i porodicom, jačanjem njihove socijalne uključenosti“, kazali su Amer Šendenović i Denijel Ismirkovač iz KJU „Porodično savjetovalište Sarajevo“.\nOni su, nakon kratkog i zanimljivog uvoda, korisnicima ovog općinskog servisa pripremili jednu radionicu koje je za cilj imala zbližavanje i bolje upoznavanje. Korisnici su tako mogli saznati interese i bitne momente u životu svojih kolega, koje poslije treba dodatno zbližiti i eventualno kreirati prisnije prijateljstvo.


09-01-2019 09:32 Izdvojeno Svet Planeta Video\nAmerički predsednik Donald Tramp zatražio je od Kongresa 5,7 milijardi dolara ove godine kako bi se izgradio zid na granici sa Meksikom, ali nije proglasio vanredno stanje, koje bi moglo da dovede do finansiranja tog projekta, mimo budžeta, odnosno Kongresa.\nOn je u televizijskom obraćanju naciji rekao je da je na američko-meksičkoj granici sve veća bezbednosna kriza, prenosi Glas Amerike.\nMeđutim, posle nekoliko dana tokom kojih je nagoveđtavao da bi mogao da iskoristi svoja predsednička ovlađćenja da proglasi vanredno stanje, kao prvi korak da usmeri novac za zid bez dozvole Kongresa, Tramp je delovao kao da je spreman da, umesto toga, nastavi da radi na pronalaženju ređenja s Kongresom.\nTokom obraćanja Tramp je rekao da je jedini razlog što vlada ostaje zatvorena taj što demokrate odbijaju da finansiraju obezbeđivanje granice.\nNovoizabrana predsedavajuća Predstavničkog doma Nensi Pelosi poručila je da "predsednik Tramp mora da prestane da džii američke građane kao taoce, prestane da proizvodi krizu" i da mora da ponovo otvori vladu.\nLider manjine u Senatu Čak Šumer izjavio je da simbol Amerike treba da bude Statua slobode a ne devet metara visok zid i dodao da je predsednik Tramp zatvorio vladu zato što nije uspeo da ubedi Kongres i američki narod da snose troškove izgradnje "neefikasnog i nepotrebnog zida na granici".\n"Mi ne vladamo tako što pravimo scene kao deca", rekao je Šumer i dodao da predsednik nanosi štetu milionima Amerikanaca zato što mu želja nije ispunjena.\nNaši migovi su premoćni čak i za SAD! Više o tome čitajte OVDE.\nDAČIĆ: Šećer mi skoči na 20 dok se dogovaram o povlačenju priznanja Kosova\nOVO MOŽDA NISTE ZNALI O KIM DŽONG UNU: Zanimljivi detalji iz života


Čišćenje leda u Beogradu\n– Osim radnika „Čistoće”, sneg i led sa beogradskih ulica uklanjaju i druga gradska komunalna preduzeća, tu su radnici „Beograd puta” koji čiste saobraćajnice prvog i drugog prioriteta, „Zelenila – Beograd” u čijoj nadležnosti je oko 3.000 hektara zelenih površina, „Parking servisa” koji čiste parking prostore i svi zajedno rade kako bi se očuvao komunalni red u gradu. Veliki posao obavljaju i radnici JKP „Gradsko stambeno” kao i upravnici stambenih zgrada, s obzirom na činjenicu da je gradskom odlukom obavezno uklanjanje snega i leda na prostoru širine od pet metara od ulaza u stambenu zgradu. Kako zbog veoma niskih temperatura na ulicama još uvek ima snega i leda, njegovo uklanjanje je zajednički posao u kome svi moramo solidarno učestvovati kako bi se izbeglo moguće povređivanje – kazao je Radojičić, podsetivši da građani preko gradskog „Beokom” servisa mogu da prijave sva ona mesta koja nisu očišćena.\n– Osim stanara i upravnika zgrada koji su ovu tečnost mogli dobiti od JKP „Gradsko stambeno”, građani takođe preko mesnih zajednica mogu dobiti i so za posipanje, tu su i gradske i opštinske komunalne inspekcije koje kontrolišu čišćenje snega i leda i upozoravaju na neočišćena mesta, te apelujem na sve sugrađane da zajedno sa radnicima gradskih komunalnih preduzeća doprinesu sigurnosti svih sugrađana – kazao je gradonačelnik.\nGovoreći o epidemiji virusa korona i njenom uticaju na rad gradskih komunalnih preduzeća, Radojičić je istakao da je zbog radnika koji su oboleli posao organizovan na najracionalniji i najefikasniji mogući način.\nBONUS VIDEO - NA MINUS 5: Zmija u Nišu usred januara\nBeograd Zoran Radojičić Beograd vesti čišćenje leda\n09:29 LAMPARD OTVORIO DUŠU: Kada osetite očaj ispadanja iz lige…


NSinfo: Kuća za 50 miliona dolara - Države EX YU prodaju kuću i dupleks u Njujorku za vrtoglavu sumu\nKuća za 50 miliona dolara - Države EX YU prodaju kuću i dupleks u Njujorku za vrtoglavu sumu\nZa prodaju kuće na njujorškoj Petoj aveniji, jedne od dve nekretnine koje su za prodaju oglasile Republika Srbija i ostale bivše države SFRJ\nzainteresovano je šest potencijalnih kupaca, objavio je "Njujork post".\nU kući na Petoj aveniji bila je smeštena Misija Srbije u Ujedinjenim nacijama, a prema rečima Tristana Harpera iz agencije "Daglas Eliman", kuća je netaknuta i onaj ko je kupi, posedovaće "komad istorije Njujorka". On, međutim, nije želeo da otkrije identitet zainteresovanih kupaca, ali je naveo da su svi su ekstremno dobro situirani pojedinci različitog porekla.\nOva zgrada se nalazi na najprestižnijem mestu na Petoj aveniji, u delu između 66. i 67. ulice, sa pogledom na Central park, navodi list. Sagrađena je na četiri sprata i ima dva krovna sprata,18 soba, šest kupatila i vinskim podrum.\nTo je bila prva zgrada sa dva električna lifta, koji su još u funkciji. Zgrada u kojoj je sačuvan originalni enterijer, pod zaštitom je države i grada Njujorka od 1969. godine. U cenu ulazi celokupna unutrašnjost kuće - nameštaj, slike, zlatni svetlarnik i niz drugih pozlaćenih detalja, navodi list.\nU ovom objektu odsedao je Josip Broz Tito, za vreme boravka u Njujorku, a kupila ga je Federativna Narodna Republika Jugoslavija 24. januara 1947. godine. Sagrađena je 1904. godine, po arhitektonskom planu firme "Voren i Vetmur", koja je projektovala plan i nadgledala radove Njujorške centralne železničke stanice. Prvi vlasnik zgrade je bio guverner Long Ajlenda - Robert Bikman Livingston, po kome zgrada i nosi naziv "Bikmanova kuća".\nPored ovog objekta, na prodaju je oglašen još jedan dupleks na Park aveniji - penthaus koju su vlasti bivše Jugoslavije kupile 1975. godine. U pitanju je šestosobni dupleks apartman, sa četiri kupatila, kojeg su svojevremeno koristili jugoslovenski ambasadori u UN-u, čija je cana, kako je Harper rekao "Njujork postu" oko 20 miliona dolara.\nList piše da su se prošle nedelje bivše države SFRJ konačno dogovorile da prodaju nekretnine na Petoj aveniji, ali da će budućem potencijalnom kupcu biti neophodni na ugovoru o kupovini potpisi predstavnika svih tih država. "Njujork post" navodi da bivše države SFRJ pored nekretnina u Njujorku, prodaju i nekretnine u Japanu, Nemačkoj i Švajcarskoj.\n... nekretnine, region, srbija, svet


Specijalizovani izvještaji o poslovanju\nPlan i Prognoza\nIvan Jokanović je nezavisni finansijski menadžer, finansijski analitičar, ovlašćeni računovođa i finansijski kontrolor, koji je iskustvo sticao u međunarodnim preduzećima koje posluju u Crnoj Gori, regionu kao i u čitavom svijetu.\nPred sami završetak studija, ljeto 2006 (maj-septembar) godine provodim u Lufthansa German Airlines A.G. najpoznatijoj njemačkoj aviokompaniji kao praktikant i stipendista holandske Academic Training Association (ATA) gdje sam stekao sliku o tome kako je raditi u dinamičnom, stresnom okruženju u kompaniji visokog međunarodnog renomea.\nPeriod od januara 2007 do novembra 2010 (3 godine i 10 mjeseci) proveo sam radeći u Grawe osiguranju a.d. Podgorica (Grazer Wechelseitige Versicherung A.G. Graz, Austria) kao Šef odjeljenja za finansije i računovodstvo. U toku radnog angažmana u Grawe-u stekao sam neprocjenjivo iskustvo u poslovima vođenja finansija u međunarodnoj kompaniji, učestovoao u nizu projekata kada je Grawe osiguranje zauzimalo lidersku poziciju na crnogorskom tržištu životnog osiguranja. Tokom rada u Grawe-u bio sam uključen i u ostale značajne funkcije kao šro su prodaja i marketing i na taj način dobio široku sliku o poslovanju velikog preduzeća.\n01.11.2010 godine formira se Wiener Stadtische životno osiguranje a.d. Podgorica (Wiener Stadtische Versicherung, Beč, Austrija) u kojem sam pokrivao poziciju Finansijskog direktora do sredine februara 2013 godine (2 godine i 3 mjeseca).\nGodina 2013 za mene je označila i promjenu industrije u kojoj radim (iz finansijske u proizvodno-prodajnu) i donijela mi puno novog znanja i iskustva. Od 15-og februara 2013 do 30-og aprila 2016 radio sam za farmaceutsku kompaniju Hoffmann La Roche iz Bazela, Švajcarska (skraćeno Roche) u sklopu crnogorskog predstavništva i pokrivao poziciju šefa računovodstva. Promjena industrije u kojoj sam radio se ispostavila kao presudna za oblikovanje moje dalje radne karijere jer sam u Roche-u dobio šira saznanja i tačne uvide o svom daljem razvoju kao stručnjaka u oblasti finansija. Kroz rad u Hoffmann La Roche-u sam prošao kroz finasijsku akademiju kroz koju prolaze zapošljeni Roche-a u finansijama iz čitavog svijeta, i stekao dragocjene veze sa stručnjacima iz oblasti finansjskog menadžmenta.\nVrijeme koje je pred nama donosi brojne promjene u našem okruženju pa tako i u finansijskom. Misija Jokanović računovodstvo i finansijsko savjetovanje je da bude bezrezervna finansijsko-savjetodavna prodrška klijentu i održavanje klijenta konkurentnim bez obzra na uslove poslovanja. Vizija je stvoriti pouzdanog partnera na tržištu finansijskih usluga, visokog kvaliteta za ograničen broj klijenata. Jokanović računovodstvo i finansijsko savjetovanje počiva na principima i kvalitetu rada Ivana Jokanovića koji su dokazani u prethodnim godinama radom u različitim kompanijama i različitim životnim fazama svake od njih.\nSTRATEGIJA – PRISTUP KLIJENTU\nČinjenica da je svaki sadašnji i budući klijent poseban sistem koji ima svoje potrebe, mane, prednosti, područja za poboljšanje kao i neotkrivene potencijale, predstavlja zvijezdu vodilju u pristupu svakom klijentu. Sveobuhvatan pristup, analiza poslovanja, analiza finansijske pozicije klijenta daje nam odgovore koja je najbolja strategija pristupa klijentu i oblikuje rad, na dnevnom, mjesečnom i godišnjem nivou. Brza reakcija, brzo prilagođavanje i sistematičan pristup zadatku osnovne su vrijednosti koje ćemo baštiniti kroz vrijeme koje je pred nama.\nCopyright © 2016 Jokanović Računovodstvo i finansijsko savjetovanje


Pozitivni nagoveštaji na tržištu nekretnina u SAD\nNajvažniji berzanski indeksi su dosegli najveće vrednosti ove godine pošto su američke Federalne rezerve prošle nedelje saopštile da sa više optimizma posmatraju ekonomsku situaciju, a u nacionalnom izveštaju se navodi da je ponovo počela kupoprodaja nekretnina. Nacionalna asocijacija trgovaca nekretninama je objavila da je prodaja postojećih kuća skočila za 7 odsto u julu, što predstavlja najveći mesečni rast u proteklih 10 godina. Dobre vesti su navele ljude da budu optimističniji, ali situacija nije baš tako ružičasta kao što se možda na prvi pogled čini.\nProdaja nekretnina je naglo porasla u julu iznad očekivanja što je podstaklo rastući optimizam da je američka ekonomija na pravom putu. Predstavnik firme Zip Realty, Patrik Lašinski, objašnjava novonastalu situaciju.\n„Pristupačnost je na vrhuncu – imate cene koje su pale za 25 do 30 odsto, kamate koje su veoma niske i kupce koji su čekali da se dokopaju imovine. Dodajte tome poresku olakšicu od 8 hiljada dolara ako kupujete svoj prvi dom i biće vam jasno zašto je potražnja na zavidnom nivou.“\nVeća potražnja je, medjutim, samo deo šire slike. Iako je rast bio najveći u protekloj deceniji, prosečan vlasnik je izgubio oko 15 odsto vrednosti svoje kuće. Ekonomista Mark Zandi kaže da je to deo većeg problema na tržištu nekretnina.\n„Cene kuća će nastaviti da padaju dok god banke plene imovinu i moraćemo da sačekamo da predsednikov plan za modifikovanje pozajmica bude sproveden u delo.“\nKritičari vladinog plana koji treba da pomogne vlasnicima, menjajući uslove zajma, kažu da je manje od 10 odsto zajmova zaista i promenjeno. To znači da mnogi vlasnici i dalje plaćaju velike kamate koje prevazilaze vrednost njihovih domova. Prošlog meseca više od 360 hiljada vlasnika je izgubilo svoje kuće, što predstavlja povećanje od više od 30 odsto u odnosu na prošlu godinu. Zandi kaže da je deo problema to što banke i dalje nerado pozajmljuju novac.\n„Nervozni su jer nezaposlenost raste, a cene nekretnina padaju i dok postoji takva situacija oni će nerado pozajmljivati novac.“\nTrgovci nekretninama kažu da najveći broj vlasnika koji žele da ostanu u svojim domovima ne treba da brinu.\n„Ako ne želite da prodate svoju kuću, nemojte da brinete puno o ciframa. Možete biti sigurni da će cena opet dostići onu staru i čak je prevazići. Da li će to biti za godinu ili dve? Verovatno ne, pre će to biti u razmaku od 5 do 7 godina. Onda bi sve trebalo da bude u redu“, ističe Lašinski.\nOvo nije velika uteha za oko 4 miliona ljudi koji se dovijaju svakog meseca kako bi platili ratu za kuću. Dok stopa nezaposlenosti tek treba da dostigne vrhunac sledeće godine, ostaje bojazan da će broj zaplena imovine nastaviti da raste što dalje usporava oporavak posustale američke ekonomije.


Marti Ahtisari zadovoljan početkom razgovora i u Prištini i u Beogradu\nAhtisari je ponovio da su usvojeni principi Kontakt grupe, bezbednost i zaštita manjina, osnova za pregovore o budućem statusu Kosova a da podela pokrajine nije prihvatljivo rešenje, i da direktne razgovore Beograda i Prištine očekuje početkom naredne godine.\nIzmeđu tavova premijera Vojislav Koštunice, predsednika Srbije Borisa Tadića i šefa diplomatije državne zajednice Vuka Draškovića nije bilo neslaganja u stavovima, rekao je Ahtisari. Premijer mi je objasnio sveopšti okvir Srbije za pregovore, a sa ministrom spoljnih poslova i predsednikom Srbije samo smo detaljnije razradili tu platformu, pojasnio je Ahtisari.\nAhtisari je zatim u razgovoru sa predsedikom Srbije Borisom Tadićem naglasio da je sadašnje stanje u Pokrajini neodrživo i izrazio očekivanje da će početak razgovora kreirati novu dinamiku u rešavanju nagomilanih problema na Kosovu. U saopštenju iz kabineta predsednika Srbije kaže se da je Tadić izjavio da se za budući status Kosova mora naći specifično rešenje koje će podjednako zadovoljiti interese svih tamošnjih nacionalnih zajednica unutar državnog suvereniteta i teritorijalnog integriteta naše zemlje i založio se za proces decentralizacije na Kosovu. Sagovornici su se saglasili da bi u tom smislu bilo poželjno da se što pre nastave razgovori o decentralizaciji, započeti nedavno u Beču.\nInače, javnost je konačno upoznata i sa planom predsednika Tadića o formiranju srpskog i albanskog entiteta na Kosovu za koji se izričito tvrdi da ne predstavlja podelu Kosova. Po tom planu, srpski entitet obuhvatao bi sadašnje i novoformirane opštine koje su bitan preduslov za povratak većeg broja interno raseljenih lica a bile bi formirane u Severnoj Mitrovici, na centralnom Kosovu, u Kosovskom Pomoravlju i u Metohiji i svojom funkcionalnom, a ne teritorijalnom, povezanošću predstavljale bi institucionalni okvir za život srpske zajednice u pokrajini.


Press Online :: Astro :: Ovi horoskopski znaci su najveći švaleri i zavodnici, a evo kako da ih osvojite\nOvi horoskopski znaci su najveći švaleri i zavodnici, a evo kako da ih osvojite\nKao najemotivnijem i najosetljivijem znaku zodijaka, Raku treba nežan dodir i duboka emocionalna povezanost sa partnerom. Cene brižnost i primetiće ako činite dobra dela drugima. Predani su ljubavnici, a seks sa njima je odličan, jer oni uživaju u istraživanju….ali ako izneverite njihovo poverenje, spremni su na žestoku osvetu.\nRak se može najbolje zavesti romatničnim ali spontanim zavođenjem u opuštenoj atmosferi. Posebno će im se dopasti devojka koja pleni inteligencijom i nastupa iskreno i bez foliranja. Zanimljivo je to da će ih pre privući devojke u sportskom izdanju, patikama i atletskim majicama koje diskretno nagoveštavaju zgodno telo, nego nafurana ženska u skupim krpicama i štiklama.\nNajseksualnijem od svih horoskopskih znakova zodijaka Škorpiji nije strana manipulacija i iskorišćavanje drugih radi zadovoljavanja njihovih monstruoznih seksualnih apetita. Imaju hipnotičku privlačnost, a u fizičkom smislu su odlični u krevetu. Jedini problem može biti njihova nesposobnost da spoje emocije u celu priču. Ali, ko zna…možda se baš vama posreći.\nŠkorpiju je izuzetno teško zavesti, jer su zbog svog šarma i manipulativnih sklonosti navikli da sami budu zavodnici… Ipak, velike šanse imate ukoliko je vaš “plen” osetljiv na dobru kapljicu. Uz koju čašicu više, njihove barijere popuštaju i možda, samo možda imate šansu da se predstavite u svom najboljem svetlu. Naravno, moraćete stalno da pazite šta ćete izgovoriti, jer ako slučajno lupite neku glupost, šutnuće vas kao zarđalu limenku.\nPo prirodi zaigran i detinjast, Strelac uvek ostaje mlad u srcu i otvoren za eksperimente u krevetu. Zbog takve naravi, često su izuzetno strastveni prema jednoj osobi, ali ubrzo dobiju potrebu za novim avanturama. Za one koji žele kratku i zabavnu avanturu, Strelac je odličan izbor, a oni koji žele vezu mogu ih smatrati pomalo zločestim horoskopskim znakom.\nOni vole nežne dodire po struku, bokovima i butinama. Svoju veselost i smisao za humor primetiće i kod drugih. Ako želite da smuvate jednog Strelca, predlažemo da napadnete jako i iznenada. Nema tog Strelca koji će se braniti ako pokušate da ga poljubite!\nOvaj horoskopski znak pružiće vam puno zadovoljstva u fizičkom smislu. Ribe vole da udovoljavaju i najsrećnije su kad su svi oko njih srećni. Kad upoznaju ljubav svog života, nema problema koji neće želeti da reše pomirbenim seksom.\nMuškarci ova tri horoskopska znaka t...\nAko ovaj horoskopski znak imate u ok...\nHoroskop za cetvrtak 21. jun\nNajveće poštenjačine u horoskopu: Bl...\nHoroskop za sredu 20. jun\nKOJI NAKIT ODGOVARA VAŠEM HOROSKOPSK...\nZvezde otkrivaju sve o muškarcu za k...


Saša Kovačević najavio nove pesme - Radio S3\nTrending May rezerviran: Sasa Kovacevic🤩🔥\n“Ako kazem da volim te odavde do neba, zazmuri i daj mi te usne od meda”\nAuuuuu, ova ce da bude hit, ova 2 stiha udjose u usi brzo..\nHvala sto póstoji jedan ovakav u Srbiji.. Drago mi je si tako svestran Sale….To je evidentno …I supeer ti je ovaj latino zvuk..Samo ńam to priusti.. 😊 To si ti deff! – samo su su neki od komentara fanova na teaser koji je samo za 10 sati pregledan 100 000 puta.\nPoslednju pesmu Saša Kovačević je objavio pre nešto više od godinu dana. Pesma Prevarena ima 32 miliona pregleda i postala je jako brzo hit i mnogi pevači je izvode na svojim nastupima. Pre toga objavio je pesme ’’Bez tebe me nema’’ i ’’Jedra’’ 2018. godine.\nSaša Kovačević je jedan od umetnika čije smo LIVE koncerte mogli da pratimo tokom vanrednog stanja.\nKoncerti u znak podrške lekarima, medicinskim sestrama, farmaceutima i drugim medicinskim radnicima u organizaciji Skupštine grada Beograda – Beograd pobeđuje obeležili su april mesec. Deset dana posle koncerta, snimak Saše Kovaćevića kako peva svoje najveće hitove uživo ispred Skupštine garada Beograda je i dalje u trendingu na YouTubu.\nKada je pre 15 godina objavio pesmu „Jedina si vredela“, mnogi su sumnjali u njegov uspeh, budući da se opredelio za pop balade. Međutim, Saša je danas jedan od najpopularnijih pevača u regionu.\nSaša Kovačević najavio nove pesme a do tada slušaj muziku koja te pokreće na Radiju S3!


Sistem za merenje i dojavu RemoteObserver se sastoji od određenog broja mernih stanica i centralnog server rešenja. Merne stanice su prilagođene sredini u kojoj vrše merenje, kao i nameni merenja: određeni senzori se ugrađuju u njih sa ciljem da se omogući praćenje određenih fizičkih veličina, sa određenom tačnošcu i sa određenom namerom.\nIzmerene veličine se putem GPRS-a šalju na server. Server je ujedno i prijemnik i vrši obradu primljenih podataka i njihovo smeštanje u bazu. Podaci se prilikom obrade analiziraju i vrši se poređenje sa referentnim vrednostima, kao i analiza trendova kojom prilikom je moguće uočiti pojavu alarmnih vrednosti. Informaciju o pojavi alarmnog stanja je moguće odmah distribuirati zainteresovanim licima (npr. putem sms poruke) što za rezultat treba da ima reakciju koja treba da spreči neželjene posledice.\nNa ovaj način RemoteObserver omogućava uspostavljanje svojevrsnog sistema za prevenciju gubitaka i postavlja osnovu za brzo reagovanje u slučajevima pojave neželjenih stanja. Imajući na umu da merne stanice mogu da budu samonapajajuće (poseduju solarne panele) moguće je uspostaviti praćenje vrednosti i na teško pristupačnim mestima, van naselja i izvora energije.\nPristup obrađenim podacima moguć je na više načina:\ndirektno, putem interneta na dedikovanu lokaciju koja je zaštićena korisničkim imenom i šifrom – ovde je moguće pratiti kretanje trenutnih veličina i istorije promena, moguće je dobiti grafički prikaz promena kao i prikaz trendova.\nputem elektronske pošte – sistem automatski (jednom dnevno/nedeljno/mesečno) šalje kompletnu statistiku promena praćenih veličina\nputem običnog pisma – administrator sistema štampa i šalje na dogovorenu adresu (jednom nedeljno/mesečno) pregled promena sa grafičkim prikazima\nputem sms poruke – sistem automatski šalje alarmne, trenutne ili sumarne vrednosti itd.\nNa ovaj način moguće je imati potpuni uvid u sve veličine od interesa i uspostaviti sistem kvalitetnog praćenja promena istih.


Novi direktor "Vodovoda i kanalizacije" zatekao brojne probleme\nNovi direktor „Vodovoda i kanalizacije“ zatekao brojne probleme\nObjavljeno 21.02.2014. u 17h\nNovoimenovani direktor Javno komunalnog preduzeća „Vodovod i kanalizacija“ Goran Tajdić, u prva dva dana od preuzimanja te funkcije, zatekao je brojne probleme koji će u narednom periodu morati da se reše. U izjavi za portal I love Zrenjanin, Tajdić kaže da se trenutno upoznaje sa kompletnom problematikom preduzeća kako bi što pre mogao da se uključi u rešavanje gorućih pitanja poput onog o izgradnji fabrike vode.\n– Preduzeće ima velike probleme koji su prvenstveno vezani za naplatu, potraživanja i mnoge započete investicije. U nekom periodu od narednih deset dana treba da se sazna situacija po pitanju finansija i funkcionisanja ovog preduzeća. Sada je važno da vidimo da li je potrebno raspisati javnu nabavku za bušenje novog bunara kako ne bismo u letnjem periodu došli u kolaps sa snabdevanjem vodom za piće. Neke stvari koje sam zatekao u delu javnih nabavki, a koje su morale da se odrade, poput kupovine repro materijala i rezervnih delova, nisu urađene. Potrebno je to uraditi u što kraćem vremenskom periodu i verujem da neće doći do problema sa vodosnabdevanjem, kaže Tajdić.\nJedna od kompleksnih stvari kojima se u poslednja dva dana bavi, jeste upoznavanje sa dokumentacijom za izgradnju fabrike vode i ugovorom potpisanim sa Vasertehnikom.\n– Poznato je da je najveći problem u ovom momentu način finansiranja, zbog čega je neophodno da se dobro upoznam sa svim aspektima finansijskog plana kako bismo videli šta je najbolje rešenje za građane i na koji način da se isfinansira izgradnja fabrike vode. U ovom trenutku grad nije finansijski toliko jak i moćan da uđe u samostalno finansiranje, i mora se pronaći neki drugi modalitet da gradnja počne.\nInformacije o fabrici vode kojima bude raspolagao u narednom periodu, Tajdić će izneti javno, pred građanima Zrenjanina.\nTagovi:fabrika vode, Goran Tajdić, voda za piće, vodosnabdevanje, Vodovod i kanalizacija\nZatvorena ulica Radnoti Mikloša zbog radova na kanalizacionoj mreži (VIDEO)


Da li je Briselski sporazum pravni ili politički akt? | KoSSev\nDa li je Briselski sporazum pravni ili politički akt?\nUtorak 24. jun 2014, 18:41\nOcena pravnog karaktera Briselskog sporazuma, odnosno da li je dokument o normalizaciji odnosa, koji su u Briselu, 19. aprila 2013, potpisali predstavnici Beograda i Prištine, pravni, ili politički akt i da li je shodno tome Ustavni sud nadležan za njegovu ocenu, bila je glavna tema današnje javne rasprave u Ustavnom sudu Srbije (USS).\nPrema rečina ministra pravde, Nikole Selakovića, Vlada Srbije Briselski sporazum smatra političkim aktom, koji je jedini mogući i najracionalniji put ostvarenja dijaloga između predstavnika Beograda i Prištine i kojim se mogu normalizovati odnosi unutar granica Ustava Srbije.\nSelaković je istakao da je postizanje "Prvog sporazuma o principima koji regulišu normalizaciju odnosa," između Vlade Srbije i Privremenih institucija samouprave u Prištini, samo jedna od faza u definisanju suštinske autonomije Kosova i Metohije.\n"Da nije tako, onda Vlada Srbije ne bi mogla ništa efektivno da radi na planu rešavanja ovog važnog državnog i političkog pitanja, i zato je važno da USS ne ocenjuje jedan politički akt, jer će u tom slučaju USS biti taj koji će preuzeti nadležnost Vlade za utvrđivanje i vođenje politike Republike Srbije," rekao je Selaković.\nOn je naglasio da je i politički kontekst tumačenja Ustava u ovom trenutku izuzetno važan, jer je Srbija prinuđena da vodi politiku "egzistencijalne dijalektike".\n"Proglašavanje neustavnim onoga o čemu se određuje ustavnost, nadležnim organima Srbije vezuju se ruke, a Srbiju dovodi u potpuno bezizlaznu situaciju," rekao je Selaković.\nPrema njegovim rečima, svaka teza o prikrivenoj ratifikaciji Briselskog sporazuma ne stoji, jer je rezolucija Skupštine Srbije potpuno jasna i odredila je krajnje granice pregovaračima. On je dodao i da podnosioci predloga za ocenu ustavnosti učitavaju svoje viđenje suštinske autonomije KiM, a "Prvi sporazum o principima koji regulišu normalizaciju odnosa" između Vlade Srbije i Privremenih institucija samouprave u Prištini, nije u skladu sa tim njihovim viđenjem suštinske autonomije.\n"Ustav ne sadrži odredbe, koje zabranjuju postojanje Ustava, zakona, policije i sudova Kosova i Metohije. Ustav određuje da AP KiM ima status suštinske autonomije, ali ne definiše sadržaj suštinske autonomije. Jedino zabranjuje priznavanje nezavisnosti AP KiM," rekao je Selaković i naglasio da pravni sistem KiM, kosovska policija i sudovi imaju svoj pravni temelj u Rezoluciji 1244 Saveta bezbednostu UN.\nOn je dodao, na osnovu predloga ustavnosti, i da je teško reći o kojem aktu je reč, odnosno ustavnost kog akta se određuje i da Ustavni sud Srbije mora da zna ko je donosilac akta, ukoliko želi da zasnuje svoju nadležnost.\nČavoški: Briselski sporazum je opšti pravni akt\nU ime podnosioca zahteva, sudu se obratio akademik, Kosta Čavoški, koji je izneo tezu da Briselski sporazum predstavlja opšti pravni akt i da je, na osnovu Ustava Srbije, Ustavni sud Srbije nadležan da ocenjuje njegovu ustavnost.\nPrema njegovim rečima, kao dokaz da je Briselski sporazum opšti pravni akt, predstavlja činjenica da je na osnovu njega, kako je rekao, doneto niz rešenja na osnovu kojih je prestao radni odnos srpskih policajaca, sudija i zaposlenih u republičkim javnim preduzećima na Kosovu i Metohiji.\n"Takvi akti se nisu mogli doneti na osnovu Briselskog sporazuma, kao poltiičkog, već samo kao pravnog akta. Takođe, pozivanje na pravnu obaveznost Briselskog sporazuma, kada je reč o formiranju Zajednice sprskih opština, znači da je to pravni akt. Drugo, čim se jednim pravnim aktom uređuje unapred neodređen broj pojedinačkinh slučajeva, on je opšti. Takav je Briselski sporazum," rekao je Čavočki.\nOn je dodao i da pitanje, da li je Briselski sporazum međunarodni ugovor, suvišno, jer je Ustavni sud Srbije "nadležan samim tim što je sporazum opšti pravni akt".\nDirektor Republičkog sekretarijata za zakonodavstvo, Dejan Đurđević, postavio je pitanje da li je Briselski sporazum opšti pravni akt i da li on stvara opštu pravnu normu i konkretne pravne posledice.\n"Zauzeta je teza da li Briselski sporazum predstavlja opšti pravni akt, koji je stvorio određene pravne norme, koje se koriste u pravnom životu i da su one proizvele konkretne posledice. Želeo bih konkretan dokaz o tome, bilo kakav akt nekog državnog organa, suda, ministra, načelnika, koji se poziva na odluke Briselskog sporazuma. U svom dosadašnjem radu nisam imao prilike sa tim da se sretnem," rekao je Đurđević.\nKada je reč o tvrdnji predlagača da je Briselski sporazum međunarodni ugovor, Đurđević je odgovorio da, čak i kada bi se privhatila konstrukcija da je sporazum potpisan sa predstavnicima privremenih institucija na Kosovu i Metohiji, taj organ mora da bude prepoznat kao subjekt međunarodnog prava.\n"Da bismo jedan akt shvatili kao međunarodni ugovor, bitan element je takozvana međunarodna ugovorna sposobnost, a oni subjekti, koji na direktan, ili indirektan način figuriraju kao potpisnici akta, moraju biti subjekti međunarodnog prava. Srbija je nesporno priznata i nezavisna država, a da li je KiM subjekt međunarodnog prava?", upitao je Đurđević.\nOn je upitao i da li je KiM postala nezavisna država u periodu koji je prethodio potpisivanju Briselskog sporazuma, ili je to postala samim činom njegovog zaključivanja, istovremeno podsetivši da Srbija nije priznala KiM, da to nije nezavisna i samostalna država, i da nema članstvo u Ujedinjenim nacijama.\nPrema njegovim rečima Srbija nije ni prećutno, potpisivanjem sporazuma, priznala AP KiM kao nezavisnu državu, ističući da je taj sporazum i pregovori u vezi s njim statusno neutralni.\nPredsednik skupštinskog Odbora za ustavna pitanja i zakonodavstvo, Aleksandar Martinović, istakao je da Ustavni sud Srbije nije nadležan da ocenjuje ustavnost Briselskog sporazuma jer je to, kako je rekao, politički akt.\n"Ovde je jedna činjenica potpuno izvučena iz konteksta i pravnog sistema Srbije, jer taj Briselski sporazum, sam po sebi, nije pravni akt i nema, sam po sebi, samostalnu pravnu egzistenciju. Vlada RS je po Ustavu ovlašćena da utvrđuje i vodi politiku Srbije i taj prvi, parafirani sporazum, predstavlja politički akt, i ne može da bude predmet ocene ustavnosti USS," rekao je Martinović.\nRedovni profesor u penziji Pravnog fakulteta Univerziteta u Beogradu, profesor dr Ratko Marković, ocenio je da je Briselski sporazum, koji je nastao kao neformalni pisani politički dogovor učesnika dijaloga u Briselu Dačića, Ešton i Tačija, postao opšti akt pozitivnog prava Srbije, koje ima opšte dejstvo odlukom Skupštine Srbije o usvajanju izveštaja Vlade o "Prvom sporazumu o principima koji regulišu normalizaciju odnosa," između Vlade Srbije i Privremenih institucija samouprave u Prištini.\n"Da nema opšte dejstvo po njemu uopšte ne bi trebalo da se postupa. Čim se primenjuje u množini slučajeva, a primenjivao se, samim tim sporazum ima opšte dejstvo. Iz njega "izvire" pravo, odnosno nepravo," ocenio je Marković.\nSelaković: Poštvaćemo svaku odluku suda\nNakon održane rasprave, Selaković je u izjavi medijima rekao da će Vlada Srbije poštovati svaku odluku Ustavnog suda Srbije, istovremeno izrazivši nezadovljstvo "ograničenosti isključivo udžbeničkom tumačenju Ustava i Briselskog sporazuma."\n"Glavni argumenti Republike Srbije u odbrani naše teritorijalne celovitosti i ustavne odredbe da su KiM sastavnu deo Srbije jesu, s jedne strane, Ustav i njegove odredbe, a s druge strane sve ono što nismo mogli da čujemo ni u jednoj reči suprotne strane, kao i jednog dela stručne javnosti, a to je Rezolucija 1244 SB UN," rekao je Selaković.\nPrema njegovim rečima, upravo ta rezolucija daje osnova svemu onome što je i navedeno u Briselskom sporazumu, odnosno posebni kosovski zakoni, policija, pravosudni sistem...\n"To je ono na šta smo obavezani Rezolucijom 1244 i ne možemo da živimo u stvarnosti u kojoj ćemo se danas pozivati na tu rezoluciju, da kažemo da nas štiti, a onoga trenutka kada nam se njena sadržina ne dopada, da se ne pozivamo na nju," rekao je Selaković.\nPrema njegovim rečima, stav Vlade Srbije jeste da je Briselski sporazum politički sporazum, da je to politički akt donet na osnovu rezolucije Skupštine Srbije, kojom su postavljeni osnovni principi i smernice za vođenje razgovora sa predstavnicima privremenih institucija samouprave na KiM.\n"Tom rezolucijom sebi smo jasno odredili obavezu da ćemo ono, o čemu se politički budemo sporazumeli, na ustavan i zakonit način pravno realizovati kroz ustavotvornu i zakonodavnu aktivnost Skupštine Srbije", objasnio je Selaković.\nSuština je, kako je objasnio, da mi suštinsku autonomiju KiM Srbija ne može jednostrano da određujemo i da bi to, da je mogao, učinio ustavotrvorac 2006.\n"Mi možemo da razgovaramo, koji obim treba da bude te suštinske autonomije i šta ona treba da sadrži. Jedna od faza šta treba da bude suštinska autonomija KiM u sastavu Srbije jeste Briselski sporazum," rekao je Selaković i zamolio sve predstavnike stručne javnosti, ali i ostale građane Srbije da daju predlog na koji drugi način to može da se učini.\nPotpredsednik Demokratske stranke Srbije, Slobodan Samardžić, izjavio je novinarima da je podnosiocima zahteva stalo do toga da neko, ko je nadležan za pitanje ustavnosti i zakonitosti, korektno uradi svoj posao.\n"Ovom raspravom preovlađivao je stav da USS treba da uzme predmet i oceni njegovu ustavnost. Ta ocena, po onome što se čulo, ne može biti drugačije od toga da su Briselski sporazum i prateći akti u suprotnosti sa Ustavom Srbije, da ga krše i doprinose nezdravom državnom stanju, odnosno "bezzdavlju" u kome se Srbija danas nalazi," zaključio je Samardžić.


GRAFIČKO PREDUZEĆE “NOVO DOBA”\nAdresa: 11300 Kaluđerica, Smederevski put 39 G Telefon: 011 / 341–3581 063 / 203-460 Faks: 011 / 341–3581 E-mail: novodoba@kbcnet.co.yu\nNOVO DOBA – STARA , DOBRA NAVIKA\nOsnovano 1992. godine, grafičko preduzeće “Novo doba” afirmisalo se kao pouzdana i kvalitetna štamparija u oblasti ofset štampe, u formatu B1. Prateći razvoj tehnologije, kao i sve raznovrsnije potrebe tržišta, “Novo doba” danas raspolaže savremenom opremom i iskusnim osobljem, a pored sve traženije digitalne štampe, pruža i usluge pripreme za štampu.\nNa desetine hiljada kataloga, postera, knjiga, blokovske robe, kalendara i brošura, za potrebe klijenata iz Beograda i Srbije, rezultat su dve decenije rada “Novog doba”u ovoj zahtevnoj oblasti u kojoj se i najmanja greška primećuje i uzima u obzir prilikom ocene uspešnosti posla.\nA da je “Novo doba” uspešno u poslu kojim se bavi, svedoči i sve veća uposlenost njegovih proizvodnih kapaciteta koji se prostiru na 200 m2 poslovnog prostora, kao i potpuna posvećenost i predanost celokupne porodice Škaljac koja je i osnovala i vodi ovo preduzeće.\nDugogodišnje iskustvo, impozantna referentna lista, stalno usavršavanje i primena savremenih metoda u radu,te kvalitet štampe i izuzetna poslovnost, svrstavaju ovu štampariju u jednu od vodećih štamparija na području grada Beograda, koja sa punim pravom zaslužuje da im poklonite svoje poverenje.


Rafinerija nafte u Bosanskom Brodu zbog remonta neće raditi najmanje godinu - Poslovne novine\nRafinerija nafte u Bosanskom Brodu zbog remonta neće raditi najmanje godinu\n31 jan, 2019 | Industrija | 0\nU Rafineriji nafte Brod od 8. januara vrši se planski kapitalni remont. Paralelno s tim, sprovodi se proces nezavisnog tehničkog ispitivanja opreme. Na osnovu rezultata, biće izgrađen plan dodatnih radova u okviru remonta u Rafineriji.\nKako je saopćeno iz Nestro grupacije, postojeće zalihe naftnih derivata omogućavaju da ovo ne utječe na tržište u RS. Rafinerija nafte Brod radila je sve do 9. januara, a naftni derivati su opremljeni u punom obimu i u skladu sa poslovnim dogovorima. Trentuno glavni cilj je nastavak proizvodnje u Rafineriji u punom obimu, dodaje se u saopćenju.\nMinistar energetike i rudarstva RS Petar Đokić kazao je da će postrojenja jedine rafinerije nafte u Republici Srpskoj u pogonu biti tek za godinu.\nĐokić je rekao da su iz Rafinerije Brod najavili da u ovoj godini neće biti primarne prerade i da neće uvoziti sirovu naftu, već će svoje kupce snabdijevati preko “Gazproma”, odnosno NIS-a iz Srbije.\n“Oni ostaju pri tome da će obezbijediti, u nešto malo izmijenjenim uslovima, rad Rafinerije ulja u Modriči, a nadamo se da će uspješno završiti remont postrojenja i da se možda i do kraja godine, ali vjerovatno naredne godine ponovo vrate u pogon“, rekao je Đokić.


''Nema Dodik gumicu kojom može izbrisati genocid''\nNema Milorad Dodik tu gumicu kojom može izbrisati ono što je domaće i međunarodno pravosuđe presudilo kada je u pitanju genocid u Srebrenici, ukazao je šef Kluba Bošnjaka u Vijeću naroda RS-a Mujo Hadžiomerović.\n”Kao što zdrav um ne može prihvatiti činjenicu da je neko mogao izvršiti genocid, tako ni Dodikovi pokušaji negiranja stradanja u Srebrenici i okolnim mjestima ne mogu biti prihvaćeni”, rekao je Hadžiomerović.\nPozvao je entitetskog predsjednika da pročita brojna dokumenata, svjedočenja, spise iz procesa za genocid u Srebrenici.\n”Nakon toga neka se upusti u komentare o zločinima nad Bošnjacima srednjeg Podrinja”, ukazao je šef Kluba Bošnjaka u Vijeću naroda RS-a.\nDodik je nedavno najavio da će od Vlade tražiti da predložiti parlamentu tog bh. entiteta da povuče, odnosno odbaci Izvještaj Komisije za Srebrenicu.\nMilorad DodikMujo Hadziomerovic\nDODIKOV USLOV: Ako ne bude zastave, neće biti ni…


USTAVNI SUD ODBACIO INICIJATIVU PROTIVNIKA VAKCINACIJE: Obavezna vakcinacija nije neustavna | Ekspres.net\nUstavni sud Srbije odbacio je inicijativu za pokretanje postupka za ocenu ustavnosti zakonskih odredbi koje se odnose na obaveznu vakcinaciju dece i odraslih, jer smatra da inicijatori nisu potkrepili svoje tvrdnje, niti su one ustavno pravno utemeljene.\nNaime, podnosioci ovog predloga smatraju da pojedine zakonske odredbe, naročito one koje propisuju obaveznu vakcinaciju dece pred upis u škole, nisu u skladu sa Ustavom. Oni tvrde da se na taj način uskraćuje pravo na izbor, kao i da pomenute odredbe nisu u saglasnosti sa međunarodnim ugovorima.\n"Polazeći od prethodno detaljno izvršene analize osporenih odredaba Zakona o zaštiti građana od zaraznih bolesti, sa stanovišta svih bitnih navoda inicijatora, Ustavni sud je našao da iznetim razlozima u inicijativama nije potkrepljena tvrdnja da ima osnova za pokretanje postupka za utvrđivanje neustavnosti i nesaglasnosti sa potvrđenim međunarodnim ugovorima odredaba Zakona o zaštiti građana od zaraznih bolesti", navodi se u odluci koju je Ustavni sud objavio na svom sajtu.\nOsim toga, u odluci je obrazloženo da prema stavovima Evropskog suda za ljudska prava postoji polje slobodne procene države o preduzimanju mera zdravstvene zaštite stanovništva od zaraznih bolesti, te da se i prava garantovana Evropskom konvencijom, uključujući pravo na fizički integritet, mogu ograničiti zakonom radi zaštite zdravlja celokupnog stanovništva.\nTakođe, sud dodaje da u slučaju obavezne vakcinacije nije reč o "medicinskim ili naučnim ogledima" koji imaju za svrhu da lice bude objekt naučnog istraživanja koja se mogu sprovoditi samo uz slobodno dati pristanak, niti pak o "izloženosti mučenju, nečovečnom ili ponižavajućem postupanju", kako se to navodi u pojedinim inicijativama.\nUstavni sud odbacuje i trvdnju inicijatora da se uslovljavanjem upisa i boravka dece u školi u odnosu na njihov imunizacijski status krši Ustavom garantovano pravo na obrazovanje.\n- Obaveznoj imunizaciji podležu sva deca određenog uzrasta, osim onih kod kojih je ona iz zdravstvenih razloga kontraindikovana, pa kako se ova obaveza, saglasno ustavnom načelu o jednakosti svih pred zakonom, jednako odnosi na sve koji su njome obuhvaćeni, to se onaj ko odbije imunizaciju - ne ispuni propisanu obavezu, ne može smatrati diskriminisanim u odnosu na onoga ko se podvrgao toj obavezi, jer oni nisu u istoj ili sličnoj situaciji - piše u odluci Ustavnog suda.\nustavni sud vakcine obavezna vakcinacija obavezna imunizacija Zakona o zaštiti građana od zaraznih bolesti


Ritam Evrope ponovo u Novom Sadu | Autonomija\nRitam Evrope ponovo u Novom Sadu\nNa Trgu slobode sviraće Zemlja gruva, Letu štuke, Laibach\nManifestacija “Ritam Evrope”, kojom se obeležava Dan pobede nad fašizmom i Dan Evrope, biće održana 9. maja po šesti put u Novom Sadu, najavili su danas organizatori.\nKao i prethodnih godina, manifestacija obuhvata niz kulturnih dešavanja, od izložbi i tribina, do velikog koncerta na Trgu slobode, kada će nastupiti “Zemlja gruva”, “Letu štuke” i “Lajbah” (Laibach), kazali su organizatori iz Studentskog kulturnog centra Novi Sad na konferenciji za novinare.\nPokrajinski sekretar za kulturu Milorad Đurić rekao je da je „Ritam Evrope” manifestacija koja je važna za kulturni i društveni život Novog Sada i Vojvodine, jer se obeležava Dan pobede nad fašizmom i promoviše važnost evropskih integracija.\nDirektor Fonda “Evropski poslovi” Predrag Novikov rekao je da Dan Evrope obeležava sve ono što Evropa jeste, a to su budućnost, energija i kulturni identitet.\nOcenio je da „Ritam Evrope” doprinosi promociji Novog Sada u nastojanjima da glavni grad Vojvodine bude proglašen za evropsku prestonicu kulture.


VUČIĆ O NAPADU: Ne brinite za budale koje su ovo izazvale, takvih ima svuda\nPremijer Srbije Aleksandar Vučić obratio se danas javnosti posle vanredne sednice vlade koja je sazvana nakon incidenta u Srebrenici. On je rekao da su delegaciju Srbije pristojno i srdačno dočekale porodice, majke ubijenih i gradonačelnik Srebrenice Ćamil Duraković, a da su incident prve započele navijačke grupe iz Srbije.\nAleksandar Vučić u zgradi vlade nakon incidenta u Srebrenici\n"Kada sam dolazio bilo je nekoliko pogrda, ali nije bilo problema. Kada smo izlazili iz prostora, grupa navijača jednog fudbalskog kluba iz Srbije počela da uzvikuje organizovano pogrde, a kada sam položio cvet, sa svih strana su krenuli uzvici", rekao je Vučić, dodavši da navijačka grupa iz Srbije nije direktno učestvovala u napadu.\nVučič je dodao da njegova ruka prema bošnjačkom narodu ostaje ispružena, i da će nastaviti sa takvom politikom.\n"To je bio organizovani napad, i treba da se stidi onaj koji je pozivao na nastavak linča. Pozivam Srbe i sve ostale građane Srbije da ponosno i uzdignuta čela, onako kako sam i ja danas koračao odajući počast da nikada nigde ne pokažu mržnju prema našim komšijama i prijateljima Bošnjacima, da niko ne digne ruku na njih jer sa njima moramo da živimo zajedno u budućnosti, i oni će tu ruku prihvatiti", rekao je Vučić dodavši da je "dosta bilo mržnje i besa".\n"Komšije i prijatelji Bošnjaci pružam vam ruku, a ne brinite za budale koje su ovo izazvale, takvih ima svuda", poručio je Vučić i dodao da su grupe koje su ga napale povredile majke i porodice žrtava i da zna da se najveći deo bošnjačkog naroda ne slaže sa ovim što se dogodilo.\nPremijer je potvrdio da je pogođen kamenicom u usnu i da su mu se naočare slomile.\nNa pitanje da li se slaže da je u pitanju pokušaj atentata Vučić je odgovorio da "nije mislio da su hteli da ga vode na ručak ili večeru".\nNa pitanje da li misli da je prekršio bezbednosne protokole, Vučić je odgovorio:\n"Da, mislim da sam prekršio, ali da nisam, onda biste pitali što nisam otišao. I da sam izgubio glavu ja bih bio kriv."\nMinistar spoljnih poslova Ivica Dačić i ministar unutrašnjih poslova Nebojša Stefanović najoštrije su osudili napad na premijera, nazvavši ga pokušajem atentata.\nAleksandar Vučić Napad Srebrenica


KAKO POMRAČENJE SUNCA UTIČE NA LJUDE? - Webastrolog\nKAKO POMRAČENJE SUNCA UTIČE NA LJUDE?\nSVAŠTARA 09 jul 2018\nPomračenje Sunca oduvek je fasciniralo čoveka i ovo je jedno od astroloških događaja na koje ljudi obraćaju najviše pažnje. Tokom pomračenja, Sunce , Mesec i Zemlja će da budu u poravnanju, što će da prouzrokuje mnoge kosmičke sile.\nKosmos ima neprekidan uticaj na sve nas, ali kada se nešto veliko i grandiozno desi, kao npr. pomračenje Sunca, onda je sigurno da ćemo to osetiti na mnogim nivoima. Iako NASA tvrdi da pomračenja Sunca nemaju nikakvog uticaja na psihičko stanje ljudi, mnogi narodi sveta veruju u suprotno. Za vreme pomračenja definitivno postoji promena u vibraciji i frekvenciji energija na Zemlji. Znajući da smo svi povezani i da smo svi deo vibracionih frekvencija, velika je verovatnoća da ćemo to i osetiti.\nMoguće su promene u harmoniji i ravnoteži kod ljudi, mnogi će osećati razne senzacije i biti posebno osetljivi i promenljivog raspoloženja i emocija. Na dubljem nivou, promena ovih vibracija može vam pomoći da se ponovo pokrenete i da pokrenete svoju vibraciju na jedan veći nivo.\nŽivotinje takođe osete pomračenja i često ispoljavaju neobično ponašanje koje se može primetiti pre i za vreme pomračenja. Jedno istraživanje provedeno na paukovima otkrilo je da su tokom sunčevog pomračenja pauci raspleli svoje mreže i ponovo ih ispleli nakon pomračenja. Uz sve ove suptilne ali primetne efekte u svetu koji nas okružuje, vrlo je verovatno da Sunčevo pomračenje ima mnogo veći uticaj nego što smo to i znali.\nOsim umora i letargije, pomračenje vam može pomoći da se aktivirate i ovo je zapravo savršeno vreme za meditiranje i fokusiranje na ono što želimo da ostvarimo. U vreme pomračenja aktiviraju se pinealne žljezde što može dovesti do duhovnog buđenja i isceljenja. Emocionalne rane se mogu lakše zalečiti a i ovo vreme je povoljno za ujedinjenje ljubavi i stvaranje sklada i harmonije. Na fizičkom nivou, moguć je osećaj iscrpljenosti, zbunjenosti i manjka koncentracije.\nKod nekih ljudi javljaju se napadi panike, problemi sa krvnim pritiskom, manjak energije. Ukoliko ste primetili da se i vama dešavaju slični simptomi, bilo bi poželjno da za vreme pomračenja praktikujete vežbe uzemljenja, da jedete što više korenastog povrća i da se posvetite molitvama. Prema nekim verovanjima, pomračenje Sunca može dovesti do probavnih smetnji, a ukoliko se bavite poljoprivredom, usevi koje uberete ili konzumirate tokom pomračenja neće biti tako kvalitetni i hranljivi.


Formirana Komisija za povratak i pitanja zajednica\nNa danas održanoj sednici Vlade Kosova, na predlog zamenika premijera i ministra za zajednice i povratak Dalibora Jevtića, formirana je međuministarska Komisija za povratak i pitanja zajednica.\nOvom odlukom Vlade objedinjen je rad dve međuministarske Komisije iz prethodnog saziva Vlade Kosova sa ciljem da se objedini i delovanje ministarstava u cilju resavanja problema u procesu povratka i položaju nevećinskih zajednica.\nNa samoj sednici Vlade ministar Jevtić je u svom izlaganju istakao važnost uključivanja svih relevatnih institucija koje mogu da pomognu rešavanje problema koje stoje na putu i povratka i boljeg položaja pripadnika nevećinskih naroda na Kosovu.\n"Posebno ističem činjenicu da će međuministarska Komisija imati obavezu da se bavi procentualnom zastupljenošću u instucijama u skladu sa Ustavom i zakonima Kosova. Daćemo preporuke koje će biti obavezujuće za sve institucije a na osnovu postojećih zvaničnih dokumenata i izveštaja," rekao je Jevtić na sednici Vlade.\nKomisiju će, osim predsedavajućeg Dalibora Jevtića činiti i ministri pravde, unutrašnjih poslova, administracije lokalne samouprave, prostornog planiranja, javne adminitracije, finansija, poljoprivrede, rada i socijalnog staranja i regionalnog razvoja.\nJevtić je u izjavi medijima nakon sednice istakao da će prioritet rada Komisije biti i rešavanje problema u procesu povratka, posebno problemom uzurpirane imovine.\n"Komisija će se takođe baviti imovinskim pitanjima, što je veliki problem sa kojim se susreću povratnici. Radićemo i na rešavanju drugih problema koje će institucije imati obavezu da implementiraju. Ono što je nekada falilo, implementacija, je nešto čime ćemo se mi baviti, jer bez sprovođenja odluka koje budemo donosili nećemo biti u prilici da promenimo stvari na bolje, tako da ćemo pre sazivanja prvog sastanka obaviti sve potrebne procedure i konsultacije kako bi smo na samom sastanku ono što budemo usvojili bili u prilici da kasnije inplementiramo”, dodao je Jevtić.\nMinistar napominje da će prvi sastanak nove Međuministarske komisije biti u januaru naredne godine, a odluka o formiranju Komisije je danas doneta jednoglasno.


Islamska milicija je saopsstila da je preuzela kontrolu nad glavnim gradom Somalije Mogadissom nakon tromeseccnih zzestokih sukoba sekularnom milicijom koja je vladala zemljom u poslednjih 15. godina. Mnogi od vodja sekularnih grupa, povukli su se u druge delove zemlje ili u susednu Keniju.\nU poslednjim sukobima ubijeno je 350 lica. Prema nekim procenama sekularnu miliciju, koja sebe naziva antiteroristicckim, podrzzavaju SAD, koje smatraju da je Somalija nakon zbacivanja diktatora Mohameda Siad Barea (Bare) 1991. postala utoccisste islamskih terorista.\nIslamska milicija podrzzava sserijatske, odnosno verske sudove.